Αλλαγή κλίματος στις αγορές, σε ανοδική τροχιά το ΧΑ | Sofokleousin.gr\nΑλλαγή κλίματος στις αγορές, σε ανοδική τροχιά το ΧΑ\n19:46, 07 Οκτωβρίου 2021\nΘετικό κλίμα διαμορφώνεται σήμερα στα χρηματιστήρια, καθώς αμβλύνονται οι φόβοι για ενδεχόμενη περαιτέρω κλιμάκωση της ενεργειακής κρίσης, που θα αποδυναμώσει τις προοπτικές ανάπτυξης και πυροδοτήσει πληθωριστική έκρηξη. Σε τροχιά ανάκαμψης το ΧΑ, που έκλεισε σήμερα με αξιόλογα κέρδη, δίνοντας "υποσχέσεις" για περαιτέρω άνοδο.\nΒασικοί καταλύτες για τις αγορές οι διαβεβαιώσεις του προέδρου Πούτιν ότι η Ρωσία θα συνεχίσει να καλύπτει τις ενεργειακές ανάγκες της Ευρώπης και τα "μηνύματα" από την ΕΚΤ ότι ετοιμάζει νέο πρόγραμμα χορήγησης ρευστότητας με αγορές ομολόγων, μετά τη λήξη του έκτακτου προγράμματος πανδημίας.\nΑνοδο της τάξεως του 1,70% σημειώνουν αυτή την ώρα ο DAX στη Φρανκφούρτη και ο γαλλικός CAC40, κατά 1,25% ενισχύεται ο FTSE100 στο Λονδίνο, ενώ οι βασικοί δείκτες της Wall Street κερδίζουν περίπου 1,50%.\nΑνακάμπτουν και οι τιμές του πετρελαίου και του φυσικού αερίου που υποχωρούσαν το πρωι κατά 1,5% και 4% αντίστοιχα.\nΤα "συν" και οι αντιστάσεις\nΣτο ΧΑ "μέτρησαν" θετικά οι πληροφορίες ότι η ΕΚΤ ετοιμάζει νέο πρόγραμμα αγορών ομολόγων (που θα περιλαμβάνει και τα ελληνικά). Βοήθησε επίσης η έκθεση της HSBC, που αναθεωρεί επι τα βελτίω τις προβλέψεις της για την ελληνική οικονομία, ανεβάζοντας τον πήχυ της ανάπτυξης από το 4,5% στο 7,5%.\nΗ εικόνα της συνεδρίασης δημιουργεί συγκρατημένη αισιοδοξία. Αναλυτές επισημαίνουν ο Γενικός Δείκτης βρίσκεται τώρα στην κρίσιμη περιοχή αντίστασης, απ' όπου διέρχονται οι Κινητοί Μέσοι Οροι 30,60 και 90 ημερών. Η υπέρβαση αυτής της αντίστασης θα ανοίξει το δρόμο για μεγαλύτερη ανοδική κίνηση, με επόμενο στόχο τις 905 μονάδες.\nΧρηματιστηριακοί παράγοντες και αναλυτές επισημαίνουν ότι δεν υπάρχει διαμορφωμένη τάση και εκτιμούν ότι η μεταβλητότητα θα παραμείνει το κυρίαρχο στοιχείο στις επόμενες συνεδριάσεις.\nΟι βασικοί δείκτες ξεκίνησαν σήμερα με θετικό πρόσημο και συνέχισαν σε ανοδική κατεύθυνση, παραμένοντας το τελευταίο δίωρο στα υψηλά ημέρας.\nΟ Γενικός Δείκτης κινήθηκε από τις 879,64 μονάδες (+0,37%) μέχρι τις 891,25 (+1,45%). Τερμάτισε στις 889,09 με άνοδο 1,45%.\nΟ FTASE25 της μεγάλης κεφαλαιοποίησης κέρδισε 1,44%, κλείνοντας στις 2.149,46 μονάδες\nΟ τραπεζικός δείκτης σημείωσε υψηλό +2,02% και έκλεισε με κέρδη 1,65%. Με θετικό πρόσημο όλες οι μετοχές του κλάδου. Εθνική +4%, Attica Bank +3%, Πειραιώς +2,5%, Eurobank +1,2%, Ελλάδος +1%, Alpha +0,4%.\nΣτο συν και όλα τα εμποροβιομηχανικά και λοιπά blue chips. Ξεχώρισαν Βιοχάλκο και ΕΥΔΑΠ με +4,3%. ΑΔΜΗΕ +3,1%, Motor Oil και Μυτιληναίος +2,8%, ΕΧΑΕ +2,5%, ΕΛΠΕ και ΕλβαλΧαλκόρ +2%, Lamda +1,9%.\nΣτα mid caps Αβαξ +3,8%, Ολυμπιακή Τεχνική +3,5%, Quest +3,4%, Cenergy και Profile +2,3%. Αρνητική πρωταγωνίστρια η Intracom, που έχασε 2,9% με συναλλαγές 647.891 τεμαχίων.\nΣτη μικρή και μικρομεσαία κεφαλαιοποίηση σημαντική ανόδο με μεγάλο όγκο συναλλαγών σημείωσαν οι Real Consult +9,5%, Κέκροψ +6,1%, Ιντεάλ +4,8%,, Q&R +3,6%.


Νέο έτος με πολυβραβευμένο αριστούργημα - Κινηματογραφική Λέσχη Τρικάλων\tΝέο έτος με πολυβραβευμένο αριστούργημα - Κινηματογραφική Λέσχη Τρικάλων\nΚαλή χρονιά! Το 2019 εισέρχεται για την Κινηματογραφική Λέσχη Τρικάλων με ένα γιαπωνέζικο σινεφίλ αριστούργημα, πλήθους βραβείων και απίστευτης δημιουργικότητας. Η «Γυναίκα στους Αμμόλοφους» του Χιρόσι Τεσιγκαχάρα αποτελεί μια επιτομή στον ερωτισμό, μια σουρεαλιστική ματιά στη γιαπωνέζικη κοινωνία και μια σπουδή στις επιβαλλόμενες πράξεις. Η ταινία προβάλλεται τξη Δευτέρα 7 Ιανουαρίου 2019, αλλά λόγω μεγάλης διάρκειας (146 λεπτά) η προβολή θα ξεκινήσει ειδικά για αυτήν την ταινία, στις 21:30\nΈνας εντομολόγος πηγαίνει στην έρημο για να μελετήσει ένα αταξινόμητο είδος σκαθαριού. Όταν χάνει το λεωφορείο της επιστροφής, θα μείνει για ένα βράδυ στο σπίτι μιας νεαρής χήρας, το οποίο σιγά σιγά βυθίζεται στην άμμο. Τελικά όμως η φιλοξενία αυτή θα πάρει απροσδόκητη, δραματική τροπή:οι δυο τους δοκιμάζουν τις αντοχές τους σε ένα φιλμ μοναδικής υφής που στοχάζεται πάνω στον ερωτισμό, το χρόνο και την εξουσία.\nΜια από τις μεγάλες στιγμές της κινηματογραφικής δημιουργίας στη δεκαετία του ‘60 κι η μεγάλη αποκάλυψη στη Δύση της σουρεαλιστικής, ιδιοσυγκρασιακής θεώρησης του κόσμου από τον Χιρόσι Τεσιγκαχάρα. Βασισμένη στο ομότιτλο λογοτεχνικό έργο του Κόμπο Άμπε Γυναίκα στους αμμόλοφους, η ταινία του Τεσιγκαχάρα είναι ένας μακρύς, σκοτεινός, βασανιστικά εξοντωτικός απολογισμός της διαφωνίας και του ερωτισμού ανάμεσα σε έναν άντρα και μια γυναίκα, παγιδευμένων στον πυθμένα ενός αμμόλακκου που βρίσκεται σε μια απομονωμένη περιοχή. Σε πρώτη ανάγνωση, η Γυναίκα στους Αμμόλοφους είναι μια αλληγορία για το χρόνο και τον ερωτισμό. Προχωράει ωστόσο πιο πέρα. Οι κάτοικοι της απομακρυσμένης και προβληματικής επαρχίας αποφασίζουν φασιστικά για το μέλλον αυτής της γυναίκας και οποιουδήποτε περαστικού πέσει στα νύχια τους. Ανάγκη, πόθος, υπακοή, παράνοια, αντίσταση γεννιούνται σε ένα φυσικό εργαστήριο και η παλέτα των συναισθημάτων εκδηλώνεται με τρόπο που από θαύμα δεν γίνεται ποτέ επαναλαμβανόμενος στα χέρια του Τεσιγκαχάρα.\nCannes Film Festival 1964: Ειδικό βραβείο Κριτικής Επιτροπής στον σκηνοθέτη\nKinema Junpo Awards 1965: Καλύτερης ταινίας, καλύτερης σκηνοθεσίας\nBlue Ribbon Awards 1965: Καλύτερης ταινίας, Καλύτερης σκηνοθεσίας\nMainichi Film Concours 1965: Καλύτερης ταινίας, καλύτερης σκηνοθεσίας, καλύτερης καλλιτεχνικής διεύθυνσης, καλύτερης επεξεργασίας\nGrand Prix de l’UCC 1967: Μεγάλοβραβείο\nΠροτάθηκε για 2 ΟΣΚΑΡ\nΤίτλος: Γυναίκα στους αμμόλοφους (Suna no onna)\nΣενάριο: Κόμπο Αμπε\nΗθοποιοί: Εϊτζι Οκάντα, Κιόκο Κισίντα, Χιρόκο Ιτο\nΕτος παραγωγής: 1964\nΠηγή: flix.gr, myfilm.gr, lifo.gr\nΔευτέρα 7 Ιανουαρίου 2019, στον δημοτικό κινηματογράφο, μύλος Ματσόπουλου.


Μόλις οι μακρινοί μας πρόγονοι έπαψαν να πιστεύουν ότι τα άστρα είναι πατημασιές των θεών και διαπίστωσαν ότι είναι σαν τον Ήλιο μας, άρχισαν να αναρωτιούνται πώς θα φτάσουν εκεί. Εάν κατορθώσουμε να ταξιδέψουμε όχι μόνο έως τη Σελήνη ή έως τον Άρη αλλά τρισεκατομμύρια χιλιόμετρα μακριά, θα μπορέσουμε να φτάσουμε σε άλλα ηλιακά συστήματα. Ωστόσο, ακόμα και για τους πιο ονειροπόλους, το ταξίδι προς τα άστρα είναι προς το παρόν αδύνατο, ενώ καμία κρατική ή ιδιωτική επιχείρηση δεν έχει σκοπό να το τολμήσει.\nΕρευνητές της NAΣA μελετούν τρόπους για τη δημιουργία διαστημικών σταθμών που θα εκτελούν κανονικά «δρομολόγια» μεταξύ Γης και Άρη. Καθώς το ταξίδι προς τον ερυθρό πλανήτη θα διαρκεί αρκετούς μήνες, οι διαστημικοί αυτοί σταθμοί θα μοιάζουν περισσότερο με διαστημικά ξενοδοχεία.\nΑν πραγματοποιηθεί το σχέδιο, η επιβίβαση και η αποβίβαση στο διαστημικό «ξενοδοχείο» θα γίνονται με τη βοήθεια ειδικών σκαφών, που θα παίζουν τον ρόλο ταξί: θα πλησιάζουν το «ξενοδοχείο» και θα συνδέονται με αυτό εν κινήσει. Το ταξίδι μέχρι τον Άρη θα διαρκεί έξι με οκτώ μήνες. Εκεί άλλα ταξί θα αναλαμβάνουν να μας οδηγήσουν στον τελικό μας προορισμό.\nΤα ταξίδια σε μακρινά άστρα θεωρούνται σήμερα αδύνατα,\nη επιβίβαση και η αποβίβαση στο ξενοδοχείο θα γίνεται με τη βοήθεια ειδικών σκαφών, που θα παίζουν τον ρόλο ταξί.\nΓια να φτάσουμε σε άλλα ηλιακά\nπου θα εκτελούν κανονικά «δρομολόγια» μεταξύ Γης και Άρη.\nΟι ερευνητές μελετούν τρόπους για τη δημιουργία διαστημικών σταθμών\nόμως ο επιστημονικός κόσμος προγραμματίζει τέτοιες αποστολές.\nΑν πραγματοποιηθεί το σχέδιο,\nέξι με οκτώ μήνες.\nΤο ταξίδι μέχρι τον Άρη θα διαρκεί\nπρέπει να ταξιδέψουμε τρισεκατομμύρια χιλιόμετρα.\n2. Ας υποθέσουμε ότι τα ταξίδια στ’ αστέρια μπορούν να πραγματοποιηθούν. Γίνεστε κι εσείς μέλος μιας διαστημικής αποστολής και ταξιδεύετε προς έναν μακρινό πλανήτη, όπου συναντάτε πλάσματα με τα οποία μπορείτε να επικοινωνήσετε. Γράψτε στο τετράδιό σας έναν φανταστικό διάλογο με κατοίκους του πλανήτη, στον οποίο:\nΤους περιγράφετε το ταξίδι σας, τους ενδιάμεσους σταθμούς και τους κινδύνους που συναντήσατε.\nΑνταλλάσσετε πληροφορίες για τους πλανήτες σας.\nΜιλάτε για τα ενδιαφέροντά σας, τις εργασίες σας και τις καθημερινές σας συνήθειες και ό,τι άλλο νομίζετε ότι θα ενδιέφερε έναν εξωγήινο!\n3. Το παραπάνω κείμενο είναι ένα άρθρο. Για κάθε παράγραφο γράψτε την πρώτη λέξη, τρεις τελίτσες και την τελευταία, και μετά δώστε έναν τίτλο.\nΤα ταξίδια… αποστολές Τίτλος: Αισιοδοξία για ταξίδια σε μακρινά αστέρια\n.............................. Τίτλος: ..............................\n1. Αύριο το απόγευμα θα διαβάζω βιβλία επιστημονικής φαντασίας (διαρκώς, συνέχεια, όλο το απόγευμα θα διαβάζω βιβλία επιστημονικής φαντασίας).\n2. Κάθε απόγευμα θα διαβάζω βιβλία επιστημονικής φαντασίας (θα το κάνω κάθε απόγευμα, θα διαβάζω κάθε απόγευμα).\nΤο «θα διαβάζω» σημαίνει μια πράξη που θα γίνεται συνέχεια ή θα επαναλαμβάνεται στο μέλλον.\nΑυτός ο χρόνος του ρήματος λέγεται εξακολουθητικός μέλλοντας.\nΤο απόγευμα θα διαβάσω ένα βιβλίο επιστημονικής φαντασίας (απλώς λέω ότι θα διαβάσω, χωρίς όμως να φαίνεται πόσο θα διαρκέσει το διάβασμα).\nΤο «θα διαβάσω» σημαίνει μια πράξη που θα γίνει και θα ολοκληρωθεί κάποια στιγμή στο μέλλον.\nΑυτός ο χρόνος του ρήματος λέγεται συνοπτικός μέλλοντας.\nΜέχρι να νυχτώσει, θα έχω διαβάσει το βιβλίο επιστημονικής φαντασίας που αγόρασα.\nΤο «θα έχω διαβάσει» σημαίνει μιαπράξη που θα είναι τελειωμένη πριν γίνει κάποια άλλη.\nΑυτός ο χρόνος του ρήματος λέγεται συντελεσμένος μέλλοντας.\n4. Συμπληρώστε σωστά τα ρήματα στις παρενθέσεις έτσι που να φαίνεται ότι αυτά που λέει το κείμενο θα συμβαίνουν στο μέλλον:\nΚαμία ανθρώπινη επιχείρηση δεν μπορεί όμως να συγκριθεί σε δυσκολία με το ταξίδι σε άλλο άστρο. Το Άλφα του Κενταύρου είναι το κοντινότερο ηλιακό σύστημα στο δικό μας. Ο δρ. Φόργουορντ οραματίζεται την κατασκευή διαστημοπλοίου χωρίς πυραύλους προώθησης. Θα κατασκευάζονται (κατασκευάζομαι) στο διάστημα και ______________________________________________________\n(έχω) ιστίο πολύ μεγάλων διαστάσεων. Ακτίνα λέιζερ _____________________________________ (κατευθύνομαι) στο ιστίο δίνοντας ώθηση στο σκάφος με ταχύτητες πάρα πολύ μεγάλες. Με αυτό τον ρυθμό, ένα σκάφος ____________ (μπορώ) να φτάσει στο Άλφα του Κενταύρου σε λιγότερο από 50 χρόνια. Η αποστολή__________________________________________ (συγκεντρώνω) δεκαεξάχρονους εθελοντές, _________ τους _____________________ (εκπαιδεύω) και _________ τους ________(στέλνω) μόλις κλείσουν τα είκοσί τους χρόνια.\nΕάν κατορθώσουμε να ταξιδέψουμε τρισεκατομμύρια χιλιόμετρα μακριά, θα μπορέσουμε να φτάσουμε σε άλλα ηλιακά συστήματα.\nΟι παραπάνω προτάσεις αρχίζουν με το εάν και το αν και λέγονται υποθετικές προτάσεις.\nΟ υποθετικός λόγος αποτελείται από δύο προτάσεις: μια κύρια και μια δευτερεύουσα, που λέγεται υποθετική. Η κύρια πρόταση δείχνει κάτι που είναι πιθανό να γίνει, ενώ η υποθετική πρόταση δείχνει αυτό που πρέπει να ισχύει για να συμβαίνει ή να αληθεύει αυτό που λέει η κύρια πρόταση. Οι υποθετικές προτάσεις αρχίζουν κυρίως με τον υποθετικό σύνδεσμο αν/εάν.\nΗ υποθετική πρόταση λέγεται υπόθεση και η κύρια πρόταση λέγεται απόδοση του υποθετικού λόγου. Η υποθετική πρόταση μπορεί να είναι πριν ή μετά από την κύρια πρόταση.\n5. Ψάξτε το αρχικό κείμενο και συμπληρώστε την απόδοση της υποθετικής πρότασης που λείπει:\nΕάν κατορθώσουμε να ταξιδέψουμε τρισεκατομμύρια χιλιόμετρα μακριά, θα _________________________________________________________________________________________________\nΕάν δημιουργήσουμε διαστημικούς σταθμούς ανάμεσα στη Γη και στον Άρη, αυτοί θα μοιάζουν\nΑν πραγματοποιηθεί το σχέδιο, _______________________________________________________________________\nΟ χρόνος με γενική και αιτιατική\n... το ταξίδι προς τον Άρη θα διαρκεί αρκετούς μήνες...\nΗ φράση «αρκετούς μήνες» είναι μια αιτιατική που μας δείχνει χρόνο. Έχουμε αρκετές τέτοιες αιτιατικές, καθώς και γενικές, που μας φανερώνουν χρόνο. Π.χ. το βράδυ, το πρωί, το απόγευμα,τα μεσάνυχτα, τη νύχτα, του χρόνου κ.ά.\n6. Στο παρακάτω κείμενο βρείτε και υπογραμμίστε τις γενικές και τις αιτιατικές που φανερώνουν χρόνο:\nΟι ειδικοί επιστήμονες προβλέπουν ότι την επόμενη πεντηκονταετία χιλιάδες οικογένειες θα ζουν στο διάστημα. Οι αποικίες θα είναι κοντά στη Γη, ώστε να είναι εύκολη η επικοινωνία με τη μητρόπολη. Το πρωταρχικό εμπόδιο είναι η απόσταση. Αν συμβολίσουμε σ’ ένα χαρτί την απόσταση Γης και Ήλιου με 1 εκατοστό, το κοντινότερο άστρο (το Α του Κένταυρου) απέχει 7 χλμ.\nΟ Πρωτοπόρος 10 έφυγε από τη Γη στις 3 Μαρτίου 1972 και έντεκα χρόνια αργότερα πέρασε έξω από την τροχιά του Ποσειδώνα, για να γίνει το πρώτο ανθρώπινο αντικείμενο που άφησε πίσω του τα όρια του ηλιακού μας συστήματος.\nΠριν από λίγα χρόνια, η Βρετανική Διαπλανητική Εταιρεία έδωσε στη δημοσιότητα το σχέδιο Δαίδαλος, μια μελέτη διαστρικής πτήσης που προβλέπει την εκτόξευση ενός γιγάντιου διαστημόπλοιου 54.000 τόνων. Όμως η κατασκευή ενός τέτοιου διαστημόπλοιου δεν μπορεί να γίνει πραγματικότητα του χρόνου ή τη μεθεπόμενη χρονιά, αλλά θα χρειαστούν αρκετά χρόνια.\n7. Η λέξη χρόνος σχηματίζει μια μεγάλη οικογένεια.\nα’ συνθετικό β’ συνθετικό\nΜπορείτε με τη βοήθεια του λεξικού σας να βρείτε και άλλες;\n8. Βρείτε με τη βοήθεια λεξικού τη σημασία των παρακάτω φράσεων:\nσε ανύποπτο χρόνο / εκτός τόπου και χρόνου / το πλήρωμα του χρόνου / συν τω χρόνω / ο χρόνος είναι χρήμα / προ αμνημονεύτων χρόνων / χρόνια και ζαμάνια / εν ευθέτω χρόνω / χρόνο με το χρόνο / χρόνου φείδου / όσα φέρνει η ώρα δεν τα φέρνει ο χρόνος / πάρ’ τονε στο γάμο σου να σου πει και του χρόνου / ο κλέφτης και ο ψεύτης τον πρώτο χρόνο χαίρονται / και του χρόνου! / χρόνια πολλά!\nΥποθετικό νησί στον Ατλαντικό ωκεανό. Γι’ αυτή μιλάει πρώτη φορά ο μαθητής του Σωκράτη, Πλάτωνας. Οι πληροφορίες προέρχονται από το Σόλωνα όταν ταξίδεψε στην Αίγυπτο. Ανάμεσα στα άλλα έμαθε για την ύπαρξη της Ατλαντίδας, νησιού ίσου στο μέγεθος με τη Λιβύη και την Ασία μαζί (δηλαδή τη Βόρεια Αφρική και τη Μικρά Ασία) πέρα από τις Ηράκλειες στήλες (το σημερινό Γιβραλτάρ), που καταποντίστηκε στον ωκεανό 9.000 χρόνια πριν από την εποχή του Σόλωνα, δηλαδή το 9600 π.Χ. περίπου. Πρώτος βασιλιάς της υπήρξε ο Άτλας, γιος του Ποσειδώνα. Οι απόγονοί του ανέπτυξαν στο νησί σπουδαίο πολιτισμό, και η κυριαρχία τους επεκτάθηκε σιγά σιγά μέχρι την Τυρρηνία και τα αιγυπτιακά σύνορα. Κάποτε οι κάτοικοι της Ατλαντίδας θέλησαν να κατακτήσουν την Ελλάδα και την Αίγυπτο. Αλλά οι Αθηναίοι μπήκαν επικεφαλής στην άμυνα της περιοχής τους και, ύστερα από πολλές περιπέτειες, με ηρωισμό και βαθιά γνώση της πολεμικής τέχνης, νίκησαν τον λαό της Ατλαντίδας κι έσωσαν από την υποδούλωση όσους απειλήθηκαν. Μετά από τα γεγονότα αυτά ακολούθησαν φοβεροί σεισμοί και κατακλυσμοί και, μέσα σε μια μέρα και μια νύχτα, ολόκληρο το νησί της Ατλαντίδας βυθίστηκε στον ωκεανό. Την ίδια εποχή έγιναν και φοβερές καταστροφές στην Ελλάδα.\nΕίναι χαρακτηριστικός ο πλούτος των αγαθών που συγκέντρωνε το νησί των Ατλάντων. Μεταλλεύματα, ξυλεία, πλούσια πανίδα και χλωρίδα κι οτιδήποτε θα μπορούσε να δώσει η φύση στον άνθρωπο υπήρχαν στην Ατλαντίδα υπεράφθονα και καταπληκτικά. Έχοντας τέτοιον πλούτο αγαθών στη διάθεσή τους, οι κάτοικοί της κατασκεύασαν μεγαλοπρεπή τείχη, ιερά, ανάκτορα, λιμάνια και ναύσταθμους. Τείχη με πρόσοψη επενδυμένη με χαλκό, κασσίτερο και ορείχαλκο, ανάκτορα και ναούς επενδυμένους με χρυσό, άργυρο, ορείχαλκο και ελεφαντοστό, χρυσά λατρευτικά αγάλματα. Όσο για τη Μητρόπολη, την κατοικία της μητέρας του Άτλαντα, ήταν ένα μικρό κυκλικό νησί που περιβαλλόταν από κυκλικές ζώνες ξηράς και θάλασσας, ώστε να είναι απόρθητο.\nΗ Ατλαντίδα απασχόλησε τόσο την επιστήμη όσο και τη λογοτεχνία. 60.000 βιβλία και άρθρα έχουν γραφτεί μέχρι σήμερα για το καταποντισμένο νησί. Η σύγχρονη έρευνα έχει αποφασίσει πως τα αναφερόμενα από τον Πλάτωνα δεν είναι ένα παραμύθι αλλά μια παράδοση, γνωστή και στην Αίγυπτο, όπως μαρτυρούν γραπτές πηγές.\nεγκυκλοπαίδεια Πάπυρος Λαρούς Μπριτάννικα (διασκευή)\n1. Σε μια φανταστική ιστορία... ας φανταστούμε τι θα σας ρώταγε ένα παιδί από την Ατλαντίδα!\nΠοιοι ανέφεραν την ύπαρξη της χώρας μας πρώτη φορά;\nΠοια νομίζετε ότι ήταν η γεωγραφική της θέση;\nΞέρετε περίπου τη χρονολογία που αφανιστήκαμε;\nΞέρετε ποιος ήταν ο βασιλιάς μας;\nΤι ξέρετε για τον πολιτισμό μας;\nΉμαστε ποτέ αντίπαλοι; Αν ναι, ποιος νίκησε;\nΜιλούν οι άνθρωποι για μας;\nΓίνονται έρευνες για τη λύση του αινίγματος που λέγεται «Ατλαντίδα»;\n2. Η ελληνική μυθολογία, η Βίβλος, το έπος του Γκιλγκαμές (Ασσυριακό Έπος, τέλος 3ης π.Χ. χιλιετίας), οι παραδόσεις των Ίνκας, αλλά και οι παραδόσεις πολλών λαών μιλούν για κατακλυσμούς. Πώς μπορούμε να εξηγήσουμε αυτό το φαινόμενο; Μπορεί η Ατλαντίδα να καταποντίστηκε από έναν κατακλυσμό; Οι εκρήξεις ηφαιστείων, οι σεισμοί, οι μετακινήσεις πλακών ή οι διάφορες γεωλογικές μεταβολές τι συναισθήματα δημιουργούν στους ανθρώπους; Σε ποιες επιστήμες πρέπει να αναζητήσουμε πληροφορίες για να εμπλουτίσουμε τις γνώσεις μας για τα φυσικά φαινόμενα; Συζητήστε στην τάξη.\nΒρείτε πληροφορίες για το μυστήριο της βιβλικής πλημμύρας στη Μαύρη Θάλασσα στην ηλεκτρονική διεύθυνση:www.nationalgeographic.gr τεύχη: Μαΐου 2001, Ιουλίου 2000.\nΓια την Ατλαντίδα: DVD με κινούμενα σχέδια: Η χαμένη Ατλαντίδα, Η επιστροφή του Μάιλο, 2001.\n3. Γράψτε ένα δικό σας μύθο όπως αυτός της Ατλαντίδας. Φανταστείτε ένα όνομα χώρας,μια χρονολογία, μια γεωγραφική θέση κτλ. Μην ξεχάσετε να αναφέρετε το αίτιο της εξαφάνισής της.\nΤα μνημεία αυτά, γνωστά ως μεγαλιθικά (από τις λέξεις «μέγας» και λίθος»), βρίσκονται σε πολλά μέρη του κόσμου. Τα αρχαιότερα είναι εκείνα της Δυτικής Ευρώπης. Συχνά οι ανασκαφές αποκάλυψαν τάφους μέσα, κάτω ή κοντά στα μνημεία. Αυτό οδήγησε τους αρχαιολόγους στο συμπέρασμα ότι επρόκειτο για τόπους ιδιαίτερης σημασίας οι οποίοι σχετίζονταν με τις ταφικές τελετές των αγροτικών πληθυσμών της περιοχής. Αρχικά υπήρχαν 10.000 ογκόλιθοι, από τους οποίους σήμερα σώζονται μόνο οι 3.000. Η κατασκευή των τεράστιων αυτών μνημείων συνεχίστηκε για 3.000 περίπου χρόνια, από την πέμπτη έως την τρίτη χιλιετία π.Χ. Έπειτα μυστήριο κάλυψε τους πέτρινους γίγαντες! Η οικοδόμηση του Στόουνχεντζ και των άλλων πελώριων μνημείων προϋποθέτει εκατομμύρια ώρες δουλειάς. Ωστόσο προκύπτει και ένα βασικό ερώτημα: αφού η πλησιέστερη πιθανή πηγή των μονόλιθων απέχει 30 χιλιόμετρα,πώς κατόρθωσαν οι άνθρωποι να μετακινήσουν τις τεράστιες αυτές πέτρες στο ορεινό έδαφος, ιδιαίτερα σε μια εποχή όπου ο τροχός ήταν άγνωστος; Επίσης είναι άγνωστος ο τρόπος με τον οποίο πρωτοστήθηκαν όρθιοι οι μονόλιθοι, γιατί δεν υπήρχαν ούτε μηχανικοί γερανοί ούτε ανυψωτικές μηχανές. Ή όλα θα έπρεπε να γίνουν με τα χέρια ή να χρησιμοποιήθηκε ένα σύστημα από κυλίνδρους και ξύλινα ικριώματα (σκαλωσιές). Ουσιαστικά πάντως αγνοούμε τι γινόταν στο Στόουνχεντζ. Έχουμε μόνο κάποιες ερμηνείες με βάση τα στοιχεία που βρέθηκαν. Στο μέλλον η αρχαιολογική έρευνα θα προσθέσει αναμφίβολα και νέα στοιχεία στις σχετικές πληροφορίες που συγκεντρώνονται εδώ και 400 χρόνια.\nNorah Moloney, Αρχαιολογία, μετάφρ. E. Aβραμέα, εκδ. Nτουντούμη, Aθήνα, 1996\n1. Από τι είδους βιβλίο νομίζετε ότι προέρχεται το κείμενο (λογοτεχνικό, επιστημονικό, εγκυκλοπαίδεια ... );\n2. Συζητήστε στην τάξη τις απόψεις σας για το φαινόμενο των «πέτρινων γιγάντων». Στην Δ’ τάξη μάθατε για τα Κυκλώπεια Τείχη. Ποιες πιστεύετε ότι είναι οι ομοιότητες και οι διαφορές με τους Πέτρινους Γίγαντες;\nΗ εικόνα που συνοδεύει το κείμενο είναι πολύ εντυπωσιακή. Παρατηρήστε την και βρείτε επίθετα, ουσιαστικά και ρήματα για να την περιγράψετε. Π.χ. «Σε αυτή την εικόνα βλέπω ογκώδεις πέτρες που ανακαλύφθηκαν…». Μπορείτε να κάνετε το ίδιο και με τις εικόνες των Κυκλώπειων Τειχών.\n3. Χωρίστε το κείμενο σε παραγράφους. Βρείτε τις λέξεις-κλειδιά κάθε παραγράφου.\n4. Στο παραπάνω κείμενο είναι υπογραμμισμένα έξι επιρρήματα. Μπορείτε να βρείτε τα αντίθετά τους μέσα στο κρυπτόλεξο;\nΣ Β Τ Ε Λ Ι Κ Α Κ\nΕ Ζ Χ Π Α Ν Ω Ο Δ\nΜ Ψ Ν Ω Ζ Ψ Ξ Γ Υ\nΡ Δ Η Φ Τ Μ Θ Β Λ\nΦ Ε Α Σ Π Α Ν Ι Α\nΡ Ε Μ Κ Α Κ Υ Ζ Κ\nΓ Ε Ξ Ω Ο Ρ Δ Ν Ρ\nΜ Ζ Χ Ο Β Ι Γ Λ Ι\nΣ Χ Μ Ι Π Α Λ Θ Β\nΔ Ν Ξ Σ Β Υ Η Φ Ω\nΚ Ρ Σ Ω Ξ Θ Ο Ψ Σ\n5. Ο παρακάτω πίνακας παρουσιάζει τις οικογένειες τριών λέξεων. Σε κάθε στήλη υπάρχουν λέξεις που δεν ανήκουν σ’ αυτή την οικογένεια. Βρείτε τες και σημειώστε στο τετράδιό σας τη σημασία και την ετυμολογία τους. Το λεξικό θα είναι ο πολύτιμος βοηθός σας! Για κάθε στήλη σημειώστε στο τετράδιό σας ποιο είναι το θέμα της οικογένειας λέξεων και πώς σχηματίζεται κάθε λέξη, π.χ. μυστικός => μυστ- + -ικός.\nμυστήριο φαντασία άνθρωπος\nμυστικός φανταστικός ανθρωπιά\nμυστρί φαντάζομαι ανθρώπινος\nμυστικότητα φαγητό ανρθωποειδής\nμυστηριώδης φάντασμα ανθρωπότητα\nμύτη φανταχτερός άνθρακας\nμυστηριακός φαντάρος άνθος\nTετάρτη 23 Οκτωβρίου 2002\nΦανταστείτε ότι έχετε ήδη διαβάσει αυτό το άρθρο και κατόπιν μπαίνετε θαρραλέα σε μια χρονομηχανή η οποία θα σας μεταφέρει στο παρελθόν, ακριβώς τη στιγμή πριν αρχίσετε να διαβάζετε το άρθρο. Τι θα κάνατε; Θα ξαναδιαβάζατε το άρθρο. Σύμφωνα με πολλούς φυσικούς, αν δεχτούμε ότι είναι δυνατό να επιστρέψετε στο παρελθόν, θα σας ήταν αδύνατο να το αλλάξετε. Τελικά μπορούν να πραγματοποιηθούν τα ταξίδια στο χρόνο; Πώς θα μπορούσαμε να κατασκευάσουμε μια χρονομηχανή;\nΟ Αλβέρτος Αϊνστάιν απέδειξε ότι, αν μπορούσαμε να ταξιδέψουμε με την ταχύτητα του φωτός, θα το καταφέρναμε. Κάτι τέτοιο όμως φαίνεται απίθανο, γι’ αυτό τα ταξίδια γίνονται μόνο στη φαντασία των συγγραφέων ή των σεναριογράφων.\nπεριοδικό Focus, τεύχος 32, Οκτώβριος 2002 (διασκευή)\nΆλμπερτ Αϊνστάιν, ο πιο σπουδαίος\nφυσικός επιστήμονας του 2ού αιώνα\nΤο ίδιο περιοδικό, στην ιστοσελίδα του ζήτησε από τους αναγνώστες του να απαντήσουν ηλεκτρονικά στην ερώτηση: Αν είχατε μια μηχανή του χρόνου, πού θα θέλατε να ταξιδεύατε;\nΔείτε τι απάντησαν σε αυτή την ψηφοφορία:\nΣτην εποχή των δεινοσαύρων 480\nΣτην αρχαία Ελλάδα 446\nΣτο Μεσαίωνα – Βυζάντιο 71\nΣτην Ελληνική Επανάσταση του 1821 72\nΣτο μέλλον 374\nσυνολικές ψήφοι 1443\nΕνδιαφέρον όμως έχουν και μερικές από τις απαντήσεις που δόθηκαν:\nΣίγουρα θα προτιμούσα την αρχαία Ελλάδα γιατί πραγματικά θα ήθελα να δω όλα εκείνα που έγιναν εκείνη την εποχή και έδωσαν τα φώτα για εξέλιξη στον άνθρωπο.\nΧμ, σίγουρα θα ήθελα να δω πώς θα είναι η ζωή στον πλανήτη μετά από, ας πούμε, 500 χρόνια!!! Όχι περισσότερο. Άραγε αντί για ταξί στους δρόμους θα έχουμε κατασκευάσει ιπτάμενα μέσα μεταφοράς; Ωραία θα ήταν!\nΔύσκολη απόφαση. Το δίλημμα είναι μεταξύ της αρχαίας Ελλάδας και της εποχής των δεινοσαύρων. Θα διαλέξω όμως τους δεινόσαυρους. Πάντα σκεφτόμουν πώς θα ήταν τότε και γιατί εξαφανίστηκαν. Και να δω αν είναι όπως μας τους περιγράφουν. Λέτε να είναι αλλιώς;\nΟ προορισμός μου θα ήταν το 1821. Είναι η εποχή από την οποία ξεπήδησε το νέο ελληνικό κράτος και έχουν γραφτεί τόσα γι’ αυτή... Θα ήταν ευκαιρία να συναντήσω και τον προπροπάππο μου.\nΑν είχα τέτοια μηχανή, θα ταξίδευα σε όλες τις εποχές. Σιγά μην καθόμουνα να επιλέξω μόνο μία!\n1. Kάντε και σεις μια ψηφοφορία στην τάξη σας και καταγράψτε τα αποτελέσματά της. Μπορείτε να κάνετε την ίδια δημοσκόπηση στο σχολείο σας, στους άλλους φίλους σας και στην οικογένειά σας. Χωριστείτε σε ομάδες, φτιάξτε ένα ερωτηματολόγιο, φωτοτυπήστε το και μοιράστε το. Μόλις συγκεντρωθεί ένας αριθμός ερωτηματολογίων που θα σας ικανοποιεί, καταγράψτε τα αποτελέσματα και παρουσιάστε τα στην τάξη. Διαβάστε τις πιο ενδιαφέρουσες απαντήσεις. Συγκρίνετέ τα με τα αποτελέσματα της τάξης σας.\nΕσείς σε ποια εποχή θα θέλατε να ταξιδέψετε; Γράψτε ένα κείμενο στο οποίο να υποστηρίζετε τη γνώμη σας. Σκεφτείτε ότι θα πρέπει να την παρουσιάσετε με τέτοιον τρόπο, ώστε να δείξετε για ποιο λόγο η εποχή αυτή είναι η πιο ενδιαφέρουσα. Έτσι, είναι καλό να περιγράψετε:\nτα χαρακτηριστικά της εποχής στην οποία θέλετε να ταξιδέψετε\nποιους θα θέλατε να συναντήσετε\nποιο είναι το μυστήριο που κρύβει για σας\nτι ελπίζετε να ανακαλύψετε γι’ αυτήν\nκαι ό,τι άλλο θα έκανε το ταξίδι σας συναρπαστικό για τον αναγνώστη\n2. Συμπληρώστε με τη φαντασία σας την απόδοση στους επόμενους υποθετικούς λόγους:\n1. Αν συναντούσα το μεγάλο Περικλή,\n2. Αν είχα κατασκευάσει μια χρονομηχανή,\n3. Αν ήμουνα στην πολιορκία της Κωνσταντινούπολης,\n4. Αν ταξίδευα στο 2200 μ.Χ.,\n3. Στο παρακάτω κείμενο να βάλετε τους τόνους και τα διαλυτικά:\nΟ Αινσταιν με την εκπληκτικη ευφυια του αποκρυπτογραφησε την αληθεια για την περιστροφη των πλανητων. Λεγεται πως, οταν η Γενικη Θεωρια της Σχετικοτητας παρουσιαστηκε στο κοινο, μονο δωδεκα ανθρωποι σ’ ολοκληρο τον κοσμο μπορουσαν να την καταλαβουν. Ακομα και σημερα ολοι προσπαθουν να εξερευνησουν τον τροπο με τον οποιο σκεφτοταν ο μεγαλος αυτος επιστημονας.\nΟ Αινσταιν αφιερωσε ολοκληρη τη ζωη του στην αναζητηση της επιστημονικης αληθειας. Ωστοσο, η ζωη του ηταν ταραγμενη και σκληρη. Επεζησε απο δυο πολεμους και καταδιωχθηκε απο τους ναζι για την εβραικη καταγωγη του.\nΟ Αινσταιν ηταν μια ιδιοφυια και με τις θεωριες του ανοιξε νεους δρομους στη συγχρονη επιστημονικη σκεψη.\nαπό το οπισθόφυλλο του βιβλίου Αϊνστάιν, εκδ. Πατάκη, Aθήνα, 2003\nTα διαλυτικά σημειώνονται για να δείξουμε ότι ένα φωνήεν προφέρεται ξεχωριστά από το διπλανό του, π.χ. παιδάκια - παϊδάκια.\nΣτις λέξεις με υι βάζουμε διαλυτικά για να ξεχωρίσουμε την προφορά τους (π.χ. μυϊκός) από την προφορά του υι στις λέξεις υιοθεσία και υιοθετώ.\nΣτις λέξεις με ιυ δε βάζουμε διαλυτικά γιατί ποτέ δεν προφέρονται τα δύο φωνήεντα μαζί, π.χ. διυλίζω.\nΌταν το προηγούμενο φωνήεν έχει τόνο, δε χρειάζονται διαλυτικά, π.χ. γάιδαρος.\nΠλάτωνας: (427-347 π.Χ.) Αθηναίος φιλόσοφος, μαθητής του Σωκράτη.\nΣόλωνας: (περίπου 640-560 π.Χ.) Αθηναίος νομοθέτης, πολιτικός μεταρρυθμιστής και ποιητής, ένας από τους επτά σοφούς της αρχαίας Ελλάδας.\nΤυρρηνία: η ρωμαϊκή Ετρουρία, αρχαία περιοχή της Ιταλίας, αντίστοιχη της σημερινής Τοσκάνης.\nΜαθαίνω περισσότερα για μυστήρια\nκαι επιστημονική φαντασία\nΆλυτα μυστήρια, εκδ. Μίνωας, Αθήνα, 1996.\nΒερν Ιούλιος, Είκοσι χιλιάδες λεύγες κάτω από τη θάλασσα, εκδ. Παπαδόπουλος, Αθήνα, 2004.\nΗ χαμένη Ατλαντίδα, μετάφρ. Β. Κοκκίνου, εκδ. Ελληνικά Γράμματα, Αθήνα, 2001.\nΚάσλερ Κλάιβ, Η ανακάλυψη της Ατλαντίδας, μετάφρ. Ν. Παπαδάκης – Μ. Κόφφα, εκδ. Ελληνικά Γράμματα, Αθήνα, 2001.\nΚεκροπούλου Μαρία, Η χαμένη Ατλαντίδα, εκδ. Ενάλιος, Αθήνα, 2002.\nΚλαρκ Άρθουρ, Νησιά στον ουρανό, μετάφρ. Β. Μάστορη, εκδ. Πατάκη, Αθήνα, 1993.\nΛάζος Χρήστος, Ο υπολογιστής των Αντικυθήρων, εκδ. Αίολος, Αθήνα, 1994.\nΜάστορη Βούλα, Ο καλεσμένος, εκδ. Ψυχογιός, Αθήνα, 1991.\nΜπάρτζης Γιάννης, U.F.O. στα Διγελιώτικα, εκδ. Καστανιώτη, Αθήνα, 1990.\nΟυέλλς Χέρμπερτ Τζορτζ, Ο πόλεμος των κόσμων, μετάφρ. Γ. Θωμόπουλος, εκδ. Μίνωας, Αθήνα, 1993.\nΟυέλλς Χέρμπερτ Τζορτζ, Η μηχανή του χρόνου, μετάφρ. Β. Μάστορη, εκδ. Ψυχογιός, Αθήνα, 2001.\nΣίνου Κίρα, Η μηχανή στο υπόγειο, εκδ. Κέδρος, Αθήνα, 1992.\nΣίνου Κίρα, Ο τελευταίος βασιλιάς της Ατλαντίδος, εκδ. Κέδρος, Αθήνα, 2003.\nΤόμας Άντριου, Τα μυστικά της Ατλαντίδος, μετάφρ. Κ. Μπακαλάκος, εκδ. Καστανιώτη, Αθήνα, 1979.\nΨαραύτη Λίτσα, Το αίνιγμα της πέτρινης γενειάδας, εκδ. Πατάκη, Αθήνα, 1994.\nΑνθολόγιο: Ειρήνη Μάρρα, Η καλλονή με το φιδίσιο κορμί, σελ. 261\nΛουκιανού [Ταξίδια γεμάτα περιπέτειες], σελ. 265


Καμία αλλαγή στα προγράμματα σπουδών του λυκείου για την ερχόμενη σχολική χρονιά\nΟι μεταβολές θα ξεκινήσουν από το σχολικό έτος 2018-19, με διαφοροποιήσεις και αλλαγές στην Α' και Β' λυκείου.\nΌπως επισήμανε ο πρόεδρος του ΙΕΠ, αυτήν τη στιγμή προχωράει η διαμόρφωση των προγραμμάτων σπουδών της Ιστορίας, με την υπεύθυνη επιστημονική επιτροπή, που απαρτίζεται από πανεπιστημιακούς, να έχει προχωρήσει το αρχικό πόρισμά της σε μία διευρυμένη επιτροπή, στην οποία συμμετέχουν και συνεργάτες από την Πρωτοβάθμια και τη Δευτεροβάθμια Εκπαίδευση. «Πρόκειται για πρόταση αδρών γραμμών», σχολίασε ο Γεράσιμος Κουζέλης.\nΠαράλληλα, με νέα προγράμματα σπουδών πραγματοποιούνται, ήδη, οι ξένες γλώσσες (ώστε να συμβαδίζουν με τη δυνατότητα χορήγησης πιστοποίησης) και τα Θρησκευτικά.\nΟ πρόεδρος του ΙΕΠ σημείωσε ότι αυτά τα προγράμματα «ήταν ήδη στο συρτάρι» έτοιμα και γι' αυτό έχουν προχωρήσει.\nΣυγκεκριμένα για τα Θρησκευτικά, ο κ. Κουζέλης ξεκαθάρισε ότι το 2017-18, το μάθημα θα γίνει με φακέλους μαθητή, ενώ από την επόμενη σχολική χρονιά,


545,4 τετ. μοίρες (1,322%)\nΛυγξ (Λατινικά: Lynx, συντομογραφία: Lyn) είναι αστερισμός που σημειώθηκε πρώτη φορά το 1690, στο Firmamentum Sobiescianum του Εβέλιου, και είναι ένας από τους 88 επίσημους αστερισμούς που θέσπισε η Διεθνής Αστρονομική Ένωση. Συνορεύει με τους αστερισμούς Καμηλοπάρδαλη, Ηνίοχο, Διδύμους, Καρκίνο, Μικρό Λέοντα και Μεγάλη Άρκτο. Βρίσκεται ολόκληρος στο βόρειο ημισφαίριο της ουράνιας σφαίρας και συνεπώς είναι ορατός ολόκληρος από την Ελλάδα, τις νύχτες του χειμώνα και της ανοίξεως.\n* Ο α Λυγκός είναι και ο φωτεινότερος του αστερισμού, με φαινόμενο μέγεθος 3,13 και φασματικό τύπο K7 III.\n* Ο 2 Λυγκός έχει φαινόμενο μέγεθος 4,48 και φασματικό τύπο A2 V.\n* Ο 15 Λυγκός έχει φαιν.μέγεθος 4,35 και φασμ.τύπο G5 III-IV.\n* Ο 31 Λυγκός έχει φαιν.μέγεθος 4,25 και φασμ.τύπο K5 III. Ο Πτολεμαίος τον ταξινομούσε στη Μεγάλη Άρκτο και ο Assemani τον ταυτίζει με τον αραβικό Alsciaukat (από το al shaukah = αγκάθι) ή Mabsuthat/Mabsutah (= ο Διεσταλμένος).\n* Ο 38 Λυγκός, διπλός, έχει φαιν.μέγεθος 3,82 και φασμ.τύπο A3 V.\n* Ο HR 3579 έχει φαιν.μέγεθος 3,97 και φασμ.τύπο F5 V.\n* Στον Λύγκα ανακαλύφθηκε, τον Ιούλιο 1893, ο Κομήτης Rordame-Quenisset.


Βεροιώτης: Νέος κύκλος τμημάτων από το Κεδιβιμ του Παντείου Πανεπιστημίου και την Easy Education\nΝέος κύκλος τμημάτων από το Κεδιβιμ του Παντείου Πανεπιστημίου και την Easy Education\nδιατήρηση της θέσης τους και δυνητικά για την επαγγελματική τους ανέλιξη. Σημαντικό πλεονέκτημα για την ανεύρεση νέας ή ενίσχυση της υπάρχουσας θέσης εργασίας, αποτελεί η κατοχή πιστοποιητικών - βεβαιώσεων παρακολούθησης ΕΤΗΣΙΩΝ επιμορφώσεων που προσδίδουν μόρια στην Α’Βάθμια, τη Β’Βάθμια εκπαίδευση καθώς και σε δομές εκπαίδευσης ενηλίκων.\nΜε την παρακολούθηση των ετήσιων επιμορφώσεων στην ειδική αγωγή και στη διαπολιτισμική εκπαίδευση, ο εκπαιδευόμενος δύναται να ενταχθεί στους επικουρικούς πίνακες ή στους φημολογούμενους πίνακες διαπολιτισμικής εκπαίδευσης, αντίστοιχα. Επιπλέον, όλο και περισσότεροι εκπαιδευτικοί προχωρούν σε επιπλέον μετεκπαίδευση αναλαμβάνοντας την ετήσια επιμόρφωση στη διοίκηση εκπαιδευτικών μονάδων ή και σε συνδυασμό παρακολούθησης ετήσιων προγραμμάτων ώστε να διεκδικήσουν θέση διευθυντή ή υποδιευθυντή. Επίσης, ενόψει της επόμενης εξεταστικής περιόδου του ΕΟΠΠΕΠ για απόκτηση πιστοποίησης εκπαιδευτικής επάρκειας, οι ενδιαφερόμενοι υποψήφιοι μπορούν ν παρακολουθήσουν το σεμινάριο Εκπαίδευση Εκπαιδευτών Ενηλίκων, ώστε να οδηγηθούν απευθείας στις εξετάσεις του φορέα.\nστις 7/23/2020 11:22:00 π.μ.


Νίκος Ανδρουλάκης: Είμαι υποψήφιος γιατί πιστεύω ότι μπορώ να μεγαλώσω την παράταξη - Έμβολος\nΑρχική Πολιτική Νίκος Ανδρουλάκης: Είμαι υποψήφιος γιατί πιστεύω ότι μπορώ να μεγαλώσω την παράταξη\nΣχετικά με την αναμενόμενη νίκη του Όλαφ Σoλτς και των Γερμανών Σοσιαλδημοκρατών στη Γερμανία την ερχόμενη Κυριακή, ο κ. Ανδρουλάκης εκτίμησε ότι θα ήταν μία «πολύ θετική εξέλιξη για την Ευρώπη». «Η πανδημία έφερε ξανά στο προσκήνιο την ανάγκη ενός ισχυρού κοινωνικού κράτους και τη ρύθμιση των οικονομιών, προς μία κατεύθυνση βιώσιμης ανάπτυξης για τον άνθρωπο και το περιβάλλον», που αποτελεί και την κατεξοχήν ατζέντα της σύγχρονης σοσιαλδημοκρατίας.\nΑΠ. Ήδη από την εποχή Ομπάμα γινόταν φανερό ότι το γεωπολιτικό ενδιαφέρον των ΗΠΑ μετατοπίζεται προς τον Ειρηνικό. Τόσο η απόφαση για το Αφγανιστάν, όσο και η συγκεκριμένη συμφωνία αποτελούν μέρος αυτής της στρατηγικής. Αντί να ξαφνιάζονται οι Ευρωπαίοι ηγέτες πρέπει να αναρωτηθούν γιατί όλες αυτές οι ανακατατάξεις γίνονται ερήμην της Ευρώπης. Η απάντηση δεν μπορεί να είναι ανακοινώσεις σχολιασμού της επικαιρότητας, αλλά επιτάχυνση της στρατηγικής αυτονομίας της Ένωσης στους τομείς της εξωτερικής πολιτικής και της άμυνας.\nΣτο πλαίσιο αυτό, ως Αντιπρόεδρος της Επιτροπής Άμυνας και Ασφάλειας έχω θίξει πολλές φορές το θέμα του Ευρωστρατού, αλλά και το ζήτημα συμπαραγωγής αμυντικού εξοπλισμού ώστε οι χώρες της περιφέρειας, όπως η Ελλάδα, να πάψουν να είναι μόνο καταναλωτές, γεγονός που υπονομεύει τη δημοσιονομική τους σταθερότητα.\nΕπιπλέον, στη διαδικασία λήψης των αποφάσεων είναι απαραίτητο να περάσουμε από την ομοφωνία στην ειδική πλειοψηφία, ειδικά για αποφάσεις που αφορούν κυρώσεις, ώστε να γίνει πιο αποτελεσματική η εξωτερική μας πολιτική. Η ανθρωπότητα δεν πρέπει να βιώσει ξανά έναν νέο Ψυχρό Πόλεμο. Χρησιμοποιώντας το διεθνές δίκαιο ως πυξίδα, ο μόνος παράγοντας που μπορεί να αποτρέψει αυτό το ενδεχόμενο είναι η ενίσχυση πολυμερών θεσμών συνεννόησης, όπως είναι ο Οργανισμός Ηνωμένων Εθνών.\nΕίναι χαρακτηριστικό ότι για τη μεταβίβαση ενός σπιτιού αξίας 250.000 ευρώ, το όφελος για τον πολίτη είναι μόλις 1.000 ευρώ ενώ για μια αντίστοιχη γονική παροχή ενός ακινήτου αξίας 800.000 το όφελος είναι 36.500 ευρώ. Επίσης, η κυβέρνηση θριαμβολογεί για την ανάπτυξη του ΑΕΠ κατά 16,2% στο δεύτερο τρίμηνο του έτους, αποσιωπώντας όμως ότι βασίζεται κυρίως στην κατανάλωση, σε σύγκριση μάλιστα με την αντίστοιχη περσινή περίοδο που η οικονομία ήταν κλειστή.\nΑπό την άλλη είχαμε τον κ. Τσίπρα ο οποίος νομίζει ότι είμαστε λωτοφάγοι και έχουμε ξεχάσει ότι μέχρι πριν από δύο χρόνια ήταν ο ίδιος Πρωθυπουργός. Έφτασε ακόμα στο σημείο να δηλώσει ότι θα καταργήσει τους μετακλητούς, ενώ επί διακυβέρνησής του είχε γίνει μία αύξηση ρεκόρ συγκριτικά με την προηγούμενη κυβέρνηση διορίζοντας χίλιους επιπλέον. Επιπλέον, από τα μέτρα που παρουσίασε για την οικονομία, απουσίαζαν πλήρως οι πολιτικές που θα βοηθήσουν στην ανασυγκρότηση της παραγωγικής βάσης της χώρας.\nΌταν έρθει η ώρα, θα γίνουν όλα με σεβασμό στις θεσμικές μας διαδικασίες και στην Κοινοβουλευτική Ομάδα\nΠροηγούμενο άρθροΓιάννης Οικονόμου: “Δυστυχώς για τον κ. Τσίπρα, όλοι ζούμε κάτω από τον ίδιο ουρανό, αλλά δεν έχουμε όλοι τον ίδιο ορίζοντα”\nΕπόμενο άρθροΕυχές του Συλλόγου Παλαιμάχων ΓΑΣ και ΠΑΕ Βέροιας για τη νέα αγωνιστική περίοδο


Σπάστε τον κύκλο του φόβου.\nΜόνο εσείς μπορείτε να σώσετε τον τόπο από μια κοινωνία γερασμένη, ηττοπαθή και κουρασμένη. Αυτά είναι τα αποτελέσματα μιας δεκαετίας φόβου που ζει η ελληνική κοινωνία.\nΈτσι φτάσαμε να έχουμε υπουργό Παιδείας την κυρία Κεραμέως.\nΤα παιδιά ξεσηκώνονται γιατί αντιδρούν στην θεωρία της «ανοσίας της αγέλης» των άχρηστων... «αρίστων». Δεν θέλουν να γίνουν κρέας στον κορονοϊό.\nΞεσηκώνονται γιατί απαιτούν να κάνουν μάθημα σε λίγο... χειρότερες συνθήκες συγκριτικά με τα ευρωπαϊκά σχολεία. Ενώ σήμερα κάνουν σε πολύ χειρότερες.\nΤα παιδιά ξεσηκώνονται γιατί ο Μητσοτάκης έξι μήνες δεν έφτιαξε ένα νέο σχολείο, μια νέα σχολική μονάδα ειδικών συνθηκών λόγω κορονοϊού. Ξεσηκώνονται γιατί κάνουν μάθημα 25 ανά τάξη, ενώ θα έπρεπε να είναι 15 σε κάθε αίθουσα. Ξεσηκώνονται γιατί οι αίθουσες των περισσότερων σχολείων είναι τριτοκοσμικές και άρα δεν τους προστατεύει η Πολιτεία από την πανδημία.\nΞεσηκώνονται γιατί θέλουν εκπαιδευτικούς παντού και πάντα. Γιατί θέλουν τα βιβλία τους παντού και πάντα.\nΤο κυριότερο ξεσηκώνονται γιατί αντιλαμβάνονται ότι με τις μάσκες-σώβρακα και με τα παγουρίνια του Λασκαρίδη, η κυβέρνηση απλώς τους εμπαίζει.\nΚανένας πρόθυμος εισαγγελέας δεν μπορεί να τους σταματήσει.\nΠερισσότερα σε αυτή την κατηγορία: « Ούτε τις 620 μονάδες; Παλληκαράδες από το τηλέφωνο »


Μαγικά λόγια...!!!: Ο θεός Γκανέσα\nΟ Γκανέσα είναι ο Θεός της Σοφίας, της Γνώσης, του Πνεύματος, της Σύνεσης, του Πλούτου (πνευματικού και υλικού) και είναι Φύλακας όλων των περασμάτων, όντας έτσι ταυτόχρονα ο Θεός που βοηθά να ξεπεραστεί κάθε εμπόδιο. Είναι αυτός που προσφέρει πνευματική γαλήνη, μόρφωση και αυτοπεποίθηση. Είναι επίσης ο καταστροφέας της αλαζονείας και του εγωκεντρισμού.\nΟ γιός του Σίβα και της Παρβάτι, ο Γκανέσα με το κεφάλι ελέφαντα, είναι ένας Θεός που οι Ινδουιστές τιμούν και σέβονται βαθιά, έχοντας πάντα ένα άγαλμά του στο σπίτι τους. Δεν νοείται σπίτι ευσεβούς Ινδουιστή χωρίς άγαλμα του Γκανέσα σε περίοπτη θέση και κάθε προσευχή και κάθε ιεροπραξία ξεκινά με τιμές στον Γκανέσα.\nΥπάρχουν πολλές διαφορετικές ιστορίες που εξηγούν γιατί ο Γκανέσα έχει κεφάλι ελέφαντα.\nΣτις περισσότερες από αυτές έχασε το κεφάλι του, ίσως για λόγους που οφείλονται στον θυμό του πατέρα του και η μητέρα του πήρε το πρώτο κεφάλι που μπόρεσε να βρει από ένα μωρό ελέφαντα και το τοποθέτησε στον λαιμό του γιού της.\nΟ Γκανέσα είναι ιδιαίτερα τρυφερός, γλυκός, ευγενικός, προσεκτικός και πολύ δυνατός. Εκπέμπει αγάπη, γλυκύτητα και δεν πρέπει να ανησυχείτε μήπως η ωμή δύναμή του στραφεί εναντίον σας. Είναι ίδιος με τον Αρχάγγελο Μιχαήλ ως προς το ότι αποτελεί μια τρυφερή και πιστή προστατευτική δύναμη.\nΣτην Hoodoo τον λατρεύουν ως Θεό της τύχης και ταυτίζεται με τον Papa Legba γιατί διώχνει τα εμπόδια και είναι ένας από τους Θεούς των σταυροδρομιών.\nΣυμβολισμοί και ιδιαιτερότητες\nΤο κεφάλι ελέφαντα συμβολίζει την ήρεμη δύναμη, την δυνατή μνήμη, την ευφυία, την αφοσίωση (που χαρακτηρίζουν τον ελέφαντα) και την σοφία που κατέχει και προσφέρει ο Γκανέσα.\nΗ τρίαινα στο μέτωπο παραπέμπει αφ’ενός στην σχέση του Γκανέσα με τον πατέρα του, τον Σίβα, μα επίσης συμβολίζει την κυριαρχία και εξισορρόπηση του παρόντος, του παρελθόντος και του μέλλοντος, μέσα από την σοφία.\nΤα μεγάλα, ελεφαντίσια αυτιά υπενθυμίζουν ότι πρέπει ν’ ακούμε περισσότερο απ’ ότι να μιλάμε, ώστε να αποκτήσουμε γνώση.\nΟ ένας κομμένος χαυλιόδοντας συμβολίζει την δύναμη και ικανότητα της σοφίας να ξεπερνά την δυαδικότητα «καλού-κακού», ακρωτηριάζοντας το κακό και κρατώντας στο ακέραιο το καλό.\nΤα 4 χέρια του συμβολίζουν τα τέσσερα στοιχεία της εσώτερης ανθρώπινης φύσης που επιτρέπουν την εκπαίδευση: νους, ευφυία, εγρήγορση, εγώ.\nΣτις πιο κλασσικές αναπαραστάσεις, ο Γκανέσα στα χέρια του έχει:\n●έναν πέλεκυ. Με αυτόν τον πέλεκυ, ο Γκανέσα μπορεί ν’ απαλλάξει από τους βλαβερούς πόθους, τον πόνο, την οργή και κάθε άλλο εμπόδιο προς την σοφία.\n●ένα βούκεντρο, που βοηθά τον Γκανέσα να οδηγεί τους ανθρώπους στην σοφία, υπενθυμίζοντάς τους την σύνδεσή τους με το Θείο,\n●ένα άνθος λωτού, υπενθυμίζοντας στον αναζητητή ότι ο σκοπός είναι η Θεία Γνώση.\n●και ένα χέρι είναι πάντα ανοιχτό σε κίνηση ευλογίας.\nΌμως, μπορούμε να δούμε τον Γκανέσα και με περισσότερα χέρια... έως και 14 καμιά φορά, κρατώντας ποικιλία συμβόλων, που -κατά τους μελετητές- φτάνουν συνολικά τα 57!\nΗ μεγάλη κοιλιά, συμβολίζει την γενναιοδωρία του Γκανέσα σ’ όλους όσους επιθυμούν την πνευματική ανάταση. Επίσης, υπενθυμίζει ότι η Σοφία, «καταπίνει» και εξαφανίζει κάθε λύπη και οργή.\nΤο ένα πόδι του Γκανέσα που είναι πάντα διπλωμένο προς τα πάνω και το άλλο πάντα ακουμπά σταθερά κάτω, υπενθυμίζουν την ισορροπία που πρέπει να υπάρχει στην ζωή του αναζητητή, μεταξύ του υλικού και πνευματικού κόσμου. Να βιώνει δηλαδή και να αντιλαμβάνεται εξίσου, τόσο τον φυσικό κόσμο όσο και τον πνευματικό, ώστε να διδαχθεί και να βρει την εσωτερική γαλήνη και σοφία.\nΈνα μικρό ποντίκι πάντα εμφανίζεται κοντά του, το οποίο είναι το μέσο μεταφοράς του. Το ποντίκι είναι ένα πλάσμα που ζει στα υπόγεια και στα σκοτεινά. Έτσι, δίπλα στον Γκανέσα συμβολίζει την αναζήτηση στα «κρυφά», δηλαδή στον εσώτερο εαυτό, για την εύρεση της σοφίας.\nΠαράλληλα όμως, όντας ένα πλάσμα που φοβάται το φως, συμβολίζει και την άγνοια. Έτσι, όταν ο Γκανέσα το χρησιμοποιεί ως μεταφορικό μέσο, το καβαλάει δηλαδή, συμβολίζει την νίκη του ενάντια στην άγνοια και το σκοτάδι.\nΤέλος, υποδηλώνει την ταπεινότητα του Γκανέσα, να χρησιμοποιεί ένα τόσο μικρό κι ασήμαντο πλάσμα ως μεταφορικό μέσο.\nΑμέγια, που σημαίνει «ο χωρίς όρια»\nΟμκάρα, που σημαίνει «με σώμα σε σχήμα ΟΜ»\nΜπαλακάντρα, που σημαίνει «φορά το φεγγάρι στο κεφάλι του»\nΝτουμρακέτου, που σημαίνει «ο φλόγινος»\nΓκαναντίκσα, που σημαίνει «ηγέτης των μαζών»\nΟ Γκανέσα λέει:\nΒλέπω όλα τα εμπόδια υπερβλητά. Όλοι οι φραγμοί στο μονοπάτι σας, έχουν τοποθετηθεί από εσάς τους ίδιους. Αντιπροσωπεύουν την απόφασή σας να φοβάστε να προχωρήσετε μπροστά. Όμως μην ανησυχείτε... είναι δικά σας δημιουργήματα και μπορείτε να τα διώξετε με την θέλησή σας. Ζητήστε μου να βοηθήσω και θα σπάσω τα μπαλόνια των σκοτεινών ψευδαισθήσεων. Ο Θεός και η αγάπη πάντα νικούν.\nΒοηθάει στα εξής:\nειρήνη και αρμονία στο σπίτι\nαπομάκρυνση και αποφυγή εμποδίων\nΟραματιστείτε τον Γκανέσα μεσα απο την εικόνα του και καλέστε τον κοντά σας λέγοντας τα εξής:\nσε ευχαριστώ που μου ανοίγεις το μονοπάτι σήμερα με αρμονία και γαλήνη.\nΕκτιμώ το γεγονός ότι βρίσκεσαι στο πλευρό μου\nαπομακρύνοντας κάθε εμπόδιο\nπου θα μπορούσε να επιβραδύνει την πρόοδό μου.\nΒοήθησέ με να δω την ευλογία που υπάρχει στο κάθε τι σήμερα.\nΑναρτήθηκε από Mary Rose στις 10:53 μ.μ.


Εμπρησμός σε συσκευαστήριο στο Τυμπάκι\nΜνήμες από τα φωτιά στο συσκευαστήριο Γιαννακάκη ξύπνησαν απόψε στο Τυμπάκι, καθώς άγνωστοι επιχείρησαν να βάλουν φωτιά στο συσκευαστήριο του Δημήτρη Κυριακάκη\nΣύμφωνα με το e-mesara.gr, λίγο μετά τις 11:30μ.μ. απόψε άγνωστοι πέταξαν μια πέτρα με αναμμένο στουπί σε μια βάρκα που υπήρχε στον αύλειο χώρο. Η βάρκα αμέσως άρπαξε φωτιά, ενώ δίπλα της υπήρχαν εκατοντάδες παλέτες…\n– Στις 11:41 μ.μ. με ειδοποίησαν οι γείτονες, μας είπε ο ιδιοκτήτης του συσκευαστηρίου κ. Δημήτρης Κυριακάκης. Τρέξαμε αμέσως και σβήσαμε τη φωτιά πριν επεκταθεί στις παλέτες. Ήλθε αμέσως και η Πυροσβεστική υπηρεσία, όπου βρήκαμε την πέτρα και το στουπί στο χώρο που υπήρχε η βάρκα. Ήταν καθαρή απόπειρα εμπρησμού, όπως μου είπαν οι Πυροσβέστες. Αύριο, θα δώσω σχετική κατάθεση και θα προβώ σε όλες τις απαραίτητες ενέργειες για να βρεθούν οι δράστες και να τιμωρηθούν παραδειγματικά…\nΜια πράξη ακόμα ενάντια στην υγιή οικονομία του Τυμπακίου που θα πρέπει να προβληματίσει…


«Κεραυνοί» Λυρώνη για την αποχώρησή του από την Επισκοπή - Γ Εθνική - Athletic Radio 104,2\nAthletic Radio 104,2 > Γ Εθνική > «Κεραυνοί» Λυρώνη για την αποχώρησή του από την Επισκοπή\n«Κεραυνοί» Λυρώνη για την αποχώρησή του από την Επισκοπή\n«Αισθάνομαι ότι δεν χρειάζεται να ζητήσω συγγνώμη, που δεν κατακτήσαμε το πρωτάθλημα από την 1η αγωνιστική…» ανέφερε ο πρώην τεχνικός της Ρεθυμνιώτικης ομάδας.\nΔημοσίευση: 03 Οκτ 2018, 12:21 Eπιμέλεια: Μανώλης Θέμελης\nΤα όσα έγραψε ο Γιώργος Λυρώνης στην προσωπική του σελίδα στο facebook:\n“Το δις εξ’ αμαρτείν, ουκ ανδρός σοφού… λέει μια παροιμία του θυμόσοφου λαού μας.\nΠριν από έξι μήνες, αναλαμβάνοντας τις τύχες του ιστορικού ΑΟ Επισκοπής, πίστεψα πως η παρουσία της ομάδας δύο χρόνια στο τοπικό πρωτάθλημα Ρεθύμνου, είχε αλλάξει αρκετά πράγματα ως προς τη φιλοσοφία και τον τρόπο σκέψης της, σε σχέση με την προ τριετίας συνεργασίας μας.\nΜε κάλεσε ο πρόεδρος και συστρατεύθηκα σε αυτή τη νέα προσπάθεια, για να δημιουργήσουμε μία ανταγωνιστική ομάδα, που θα «κέρδιζε» τους Ρεθυμνιώτες φιλάθλους, θα τους έφερνε στο γήπεδο, για να βλέπουμε μια ομάδα που θα μάχεται και θα έχει στόχο την καταξίωση.\nΔυστυχώς ήμουν ευκολόπιστος. Από την πρώτη στιγμή, έκανα κατάθεση ψυχής για το καλό της ομάδας.\nΌμως οι ομάδες αγαπητέ πρόεδρε, ούτε πήραν, ούτε έχασαν το πρωτάθλημα, την 1η αγωνιστική. Πόσο μάλλον όταν μιλάμε για μια εντελώς ανανεωμένη ομάδα, με 19 από τους 27 ποδοσφαιριστές να έρχονται φέτος σε αυτήν.\nΑισθάνομαι ότι δεν χρειάζεται να ζητήσω συγγνώμη, που δεν κατακτήσαμε το πρωτάθλημα από την 1η αγωνιστική…”


Αντάμα φτερουγίζουνε, χαίρονται την αγάπη – Kondyli\nΑρχική σελίδα Κατηγορίες βιβλίων των εκδόσεων Κοντύλι Παραμύθια / Παιδαγωγικά / Σχολικά Αντάμα φτερουγίζουνε, χαίρονται την αγάπη\nΑντάμα φτερουγίζουνε, χαίρονται την αγάπη ποσότητα\nΚατηγορίες: All, Κατηγορίες βιβλίων των εκδόσεων Κοντύλι, Παραμύθια / Παιδαγωγικά / Σχολικά\nΕικονογράφηση: Αθηνά Μαρία Μιχοπούλου\nΕπτά παραμύθια για μικρούς και μεγάλους μας ταξιδεύουν στο μαγικό, εκεί ό-που όλα είναι δυνατά και πραγματοποιήσιμα υπό έναν και μόνον όρο: την απόδοση του δικαίου, την νίκη του καλού, τον θρίαμβο του φωτός απέναντι στο σκοτάδι.\nΛεύτερη θέλει η ψυχή, στο Φως να γαληνέψει\nνα λουλουδίσει, να χαρεί στο δίκιο στην αλήθεια\nΕρωτεύεται του παραμυθιού ο λόγος με τον στίχο της ελληνικής μας παράδοσης, τον δεκαπεντασύλλαβο. Ερωτεύεται και παιχνιδίζει το παραμύθι με την ποίηση και απλώνεται ο νους στο όνειρο και φωτίζεται η ψυχή με χρώματα και εικόνες.\nΤο δίχως άλλο, μόνον ετούτο αποζητούν οι άνθρωποι στη Γης ολάκερη:\n«… να χαίρονται, καρδούλα μου, παρέα την αγάπη\nνα φτερουγίζουν λεύτερα, χιονάτα γλαροπούλια\nστα βράχια, στ’ άπατα νερά και στις κρυφές σπηλίτσες»\nΗ Σταυρίνα Λαμπαδάρη γεννήθηκε στον Βόλο. Έχει μελετήσει μονωδία και ανώτερα θεωρητικά στο Εθνικό Ωδείο Αθηνών, παιδαγωγικά στην Πάτρα και γαλλική λογοτεχνία στην Γκρενόμπλ της Γαλλίας. Εργάζεται ως εκπαιδευτικός της δημοτικής εκπαίδευσης. Από το έτος 2007 έως το έτος 2012 δίδαξε την ελληνική γλώσσα στη Ναντ, την Αβινιόν και το Μονπελιέ της Γαλλίας.\nΤον Νοέμβριο του 2003 κυκλοφόρησε η πρώτη της ποιητική συλλογή, με τίτλο Τα εκ βαθέων διυλισθέντα, από τις εκδόσεις Εριφύλη – Ιδεόγραμμα.\nΑπό τον ίδιο εκδοτικό οίκο κυκλοφόρησε τον Μάιο του 2007 η δεύτερη ποιητική της συλλογή με χαϊκού, υπό τον τίτλο Άρρητον Κάλλος.\nΤον Οκτώβριο του 2010 ο εκδοτικός οίκος Athena Press, στο Λονδίνο, εξέδωσε το έργο της I Love Myself, I Love Life, το οποίο αποτελεί μετάφραση του βιβλίου Μια καινούρια μέρα αρχίζει, που κυκλοφόρησε στην Ελλάδα το έτος 2013, από τις Εκδόσεις Κοντύλι.\nΤον Φεβρουάριο του 2012 εκδόθηκε στη Γαλλία η δίγλωσση ποιητική της συλλογή La Lumière tamisée de l’être, η οποία περιλαμβάνει ποιήματα στην ελληνική και τη γαλλική γλώσσα, μεταφρασμένα από τον Γάλλο λογοτέχνη Georges Meunier.\nΤους τελευταίους μήνες, κάθε Κυριακή, η Σταυρίνα Λαμπαδάρη μοιράζεται με το αναγνωστικό κοινό σκέψεις αγάπης, από την σταθερή στήλη στην Εφημερίδα Θεσσαλία, υπό τον τίτλο Μια καινούρια μέρα αρχίζει.\nΑντάμα φτερουγίζουνε, χαίρονται την αγάπη είναι ο τίτλος του καινούριου της βιβλίου, από τις Εκδόσεις Κοντύλι (Δεκέμβριος 2016), το οποίο περιλαμβάνει επτά παραμύθια για μικρούς και μεγάλους, στα οποία ο λόγος παντρεύεται με τον δεκαπεντασύλλαβο στίχο και κοσμείται από τα έργα της ζωγράφου Αθηνάς Μαρίας Μιχοπούλου.\nΣχ. εξωφύλλου:Δέσποινα Βαφείδου\nΕικονογράφηση:Αθηνά – Μαρία Μιχοπούλου\nΈτος έκδοσης:2016 / Δεκέμβριος\n28.00 €Προσθήκη στο καλάθι\nΜπαϊντίρι 1922 Μια ιστορία απώλειας από τη Μικρασία


ΜΑΚΕΔΟΝΙΑ WebTV : ΠΑΡΑΜΟΝΕΣ ΤΗΣ 21ΗΣ ΑΠΡΙΛΙΟΥ... Ο Γεώργιος Παπαδόπουλος με ΔΗΜΟΚΡΑΤΙΚΕΣ ΔΙΑΔΙΚΑΣΙΕΣ και... μια φρουτιέρα... εκλέγεται από τους Αξιωματικούς της ΕΠΑΝΑΣΤΑΤΙΚΗΣ ΕΠΙΤΡΟΠΗΣ Αρχηγός του Στρατιωτικού Κινήματος...!!!\nΠΑΡΑΜΟΝΕΣ ΤΗΣ 21ΗΣ ΑΠΡΙΛΙΟΥ... Ο Γεώργιος Παπαδόπουλος με ΔΗΜΟΚΡΑΤΙΚΕΣ ΔΙΑΔΙΚΑΣΙΕΣ και... μια φρουτιέρα... εκλέγεται από τους Αξιωματικούς της ΕΠΑΝΑΣΤΑΤΙΚΗΣ ΕΠΙΤΡΟΠΗΣ Αρχηγός του Στρατιωτικού Κινήματος...!!!\nΗ εκλογή του αρχηγού της 21ης Απριίου έγινε στο σπίτι του Παττακού κοντά στη Λεόντειο, έπειτα από επίμονη απαίτηση του Ιωάν. Λαδά.. Με δημοκρατικές διαδικασίες και μυστική ψηφοφορία...\nΣτο μικρό σαλονάκι βρίσκονταν οι 17 της\n«Επαναστατικής Επιτροπής», προτού αναλάβουν δράση.\nΟ Παττακός έκοψε από ένα μπλοκ 17 χαρτάκια και τα μοίρασε σ' όλους για να γράψουν το όνομα του αρχηγού.\nΩς κάλπη χρησιμοποιήθηκε μία... φρουτιέρα!\nΧρέη ψηφολέκτη έκανε ο νεότερος σε ηλικία Δ. Ιωαννίδης. Μετά την καταμέτρηση βρέθηκαν 16 ψηφοδέλτια με το όνομα «Παπαδόπουλος» κι ένα λευκό!\nΑναρωτήθηκαν όλοι ποιος ψήφισε λευκό.\nΟυδείς γνώριζε, παρά μόνον ο Στ. Παττακός. Σε παλιά συνέντευξη του (λέει ο συγγραφέας Τάσος Κοντογιαννίδης) μου αποκάλυψε ότι το λευκό ήταν του Παπαδόπουλου! Τον ρώτησα γιατί το έκανε˙ Προφανώς για να δω τις αντιδράσεις τους...».


T.Ε. Χίου του ΚΚΕ: ΤΕ Χίου του ΚΚΕ: ΚΑΜΙΑ ΝΕΑ ΔΟΜΗ – ΚΛΕΙΣΙΜΟ ΤΗΣ ΒΙΑΛ - ΑΠΕΓΚΛΩΒΙΣΜΟΣ ΠΡΟΣΦΥΓΩΝ ΚΑΙ ΜΕΤΑΝΑΣΤΩΝ ΑΠΟ ΤΑ ΝΗΣΙΑ - ΟΧΙ ΣΤΗ ΣΥΜΦΩΝΙΑ ΕΛΛΑΔΑΣ – ΕΕ - ΤΟΥΡΚΙΑΣ\nΤΕ Χίου του ΚΚΕ: ΚΑΜΙΑ ΝΕΑ ΔΟΜΗ – ΚΛΕΙΣΙΜΟ ΤΗΣ ΒΙΑΛ - ΑΠΕΓΚΛΩΒΙΣΜΟΣ ΠΡΟΣΦΥΓΩΝ ΚΑΙ ΜΕΤΑΝΑΣΤΩΝ ΑΠΟ ΤΑ ΝΗΣΙΑ - ΟΧΙ ΣΤΗ ΣΥΜΦΩΝΙΑ ΕΛΛΑΔΑΣ – ΕΕ - ΤΟΥΡΚΙΑΣ\nΔευτέρα 1 Φεβρουαρίου 2021 by TE ·\nΑπό παλιότερη κινητοποίηση στο Αίπος\nΚαμία νέα δομή, κλείσμο της ΒΙΑΛ και απεγκλωβισμός των προσφύγων και μεταναστών από το νησί, ταυτόχρονα με την εναντίωση στη συμφωνία ΕΕ - Ελλάδας και Τουρκίας, τονίζει σε ανακοίνωσή της η Τομεακή Επιτροπή Χίου του ΚΚΕ. Το ΚΚΕ καταδικάζει την κυβέρνηση, τον Υπουργό της κ. Μηταράκη και τα τοπικά της στελέχη που ενάντια στη θέληση των Χιωτών, συνεχίζουν το δρόμο του εγκλωβισμού προσφύγων και μεταναστών στο νησί, αυτή τη φορά προτείνοντας την περιοχή Θόλος.\nΚΑΜΙΑ ΝΕΑ ΔΟΜΗ – ΚΛΕΙΣΙΜΟ ΤΗΣ ΒΙΑΛ\nΑΠΕΓΚΛΩΒΙΣΜΟΣ ΠΡΟΣΦΥΓΩΝ ΚΑΙ ΜΕΤΑΝΑΣΤΩΝ ΑΠΟ ΤΑ ΝΗΣΙΑ\nΟΧΙ ΣΤΗ ΣΥΜΦΩΝΙΑ ΕΛΛΑΔΑΣ – ΕΕ - ΤΟΥΡΚΙΑΣ\nΗ κυβέρνηση της ΝΔ, συνεχίζοντας στο δρόμο του ΣΥΡΙΖΑ που δημιούργησε κέντρα φυλακές στα νησιά, εξ ονόματος Μηταράκη και σε συνεργασία με τα στελέχη της ΝΔ της Δημοτικής αρχής, προχωρούν στη δημιουργία νέου Χοτ Σποτ στη Χίο κόντρα στη θέληση των Χιωτών. Εξακολουθούν να διατηρούν το νησί σημείο εγκλωβισμού χιλιάδων προσφύγων και μεταναστών. Όλα αυτά με σφραγίδα τον κανονισμό του Δουβλίνου, τη συμφωνία ΕΕ - Τουρκίας και με χωροφύλακα τη Frontex. Όσο η συμφωνία αυτή υλοποιείται, οποιαδήποτε δομή (καταγραφής, ταυτοποίησης, ολιγομελής η πολυπληθής) θα οδηγεί σε εγκλωβισμό και νέα ΒΙΑΛ.\nΣτη Χίο, αυτή τη φορά διάλεξαν τον απάνθρωπο ξερότοπο Παχύ στο Θόλος, τοποθεσία απροστάτευτη από τα καιρικά φαινόμενα, για νέο κολαστήριο αντί να εξασφαλιστεί άμεσα ο απεγκλωβισμός από το νησί. Την ίδια στιγμή, που σύμφωνα με καταγγελίες οι αιτούντες άσυλο, ακόμα και τα μικρά παιδιά, στερούνται και τα πιο στοιχειώδη, εκτεθειμένοι στην πανδημία.\nΛογαριάζουν όμως χωρίς τον λαό, που με τον ξεσηκωμό του πριν ένα χρόνο διατράνωσε τη θέλησή του και νίκησε, όταν μπήκαν σε εφαρμογή ανάλογα σχέδια με την τρομοκρατία των ΜΑΤ. Το σύνθημα "ούτε ανοικτά – ούτε κλειστά, ούτε στο Αίπος ούτε πουθενά, στρατόπεδα συγκέντρωσης δεν θέλουν τα νησιά" εξέφρασε και συνεχίζει να εκφράζει με τον πιο κατηγορηματικό τρόπο τη θέληση της μεγάλης πλειοψηφίας του νησιού.\nΕδώ και τώρα να παρθούν μέτρα για τη μεταφορά, ιδίως των ευάλωτων ατόμων και των παιδιών, σε θερμαινόμενους χώρους ή ξενοδοχεία, τηρώντας όλα τα μέτρα προστασίας της υγείας. Άμεσα να μεταφερθούν σε ανθρώπινες συνθήκες στην ηπειρωτική χώρα και από εκεί να γίνει η χορήγηση των απαραίτητων εγγράφων για να πάνε στις χώρες προορισμού τους. Εδώ και τώρα οι επιτροπές ασύλου να μεταφερθούν στην Τουρκία ώστε να σταματήσουν οι ροές προς την Ελλάδα, εκτός φυσικά αυτών που θα έχει εγκριθεί η αίτησή τους.


Μήπως η Anyuta Rai έχει τον πιο εξωτικό λογαριασμό του Instagram; - ΔΕΥΤΕΡΗ ΜΑΤΙΑ\nΜήπως η Anyuta Rai έχει τον πιο εξωτικό λογαριασμό του Instagram;\nAskmen Greece > Ψυχαγωγία > ΔΕΥΤΕΡΗ ΜΑΤΙΑ > Μήπως η Anyuta Rai έχει τον πιο εξωτικό λογαριασμό του Instagram;\nΤο κορίτσι από τις ρωσικές στέπες δίνει μαθήματα sexyness.\nΌταν ακούς τη λέξη «εξωτική καλλονή» το μυαλό σου -και σωστά- πηγαίνει προς Άπω Ανατολή μεριά. Αν όχι Ινδία, τότε ίσως Κίνα, πιθανόν Ιαπωνία, Φιλιππίνες, Ταϊλάνδη και όλες οι υπόλοιπες χώρες της Νοτιοανατολικής Ασία που αποπνέουν έναν μυστικισμό.\n> Η Irina Shayk πιάνει το λάσο για το ημερολόγιο του LOVE\nΤο ίδιο κι όταν πρωτοσυναντάς αυτόν τον εξωτικό λογαριασμό στο Instagram τα ίδια σκέφτεσαι. Τόσο λόγω ονόματος (Anyuta Rai) όσο και λόγω εικόνων: παραλίες, γαλαζοπράσινα νερά, κάτι σχιστά μάτια που αδυνατείς να πεις ακριβώς τη χρώμα είναι και καμπύλες τις οποίες δε μπορεί να σχεδίασε κάποιος με γνώσεις Ευκλείδειας γεωμετρίας\nΙδού η ωραιότερη διαφήμιση της Ρωσίας\nΓιατί η αλήθεια είναι πως η 28χρονη κοπέλα θα μπορούσε άνετα να τρέξει μόνη της μια καμπάνια του αντίστοιχου Ρωσικού ΕΟΤ. Μιλάμε για τέτοια ομορφιά και τόσο μεγάλη δύναμη στα social media. Αφού 3 εκατ. followers δεν είναι παίξε γέλασε.\n> Η Viki Odintcova θα σε κάνει να ξεπεράσεις κάθε υψοφοβία\nΗ εξωτική αυτή καλλονή, σε κόντρα όλων των πρώτων εντυπώσεων που θα την ήθελαν να κατάγεται από την Νοτιοανατολική Ασία, έχει καταγωγή από τη Ρωσία. Και πιο συγκεκριμένα από Γεκατερίνμπουργκ, την τέταρτη μεγαλύτερη πόλη της αχανούς πατρίδας της. Βέβαια, ποιος Δυτικός ξέρει αυτή την πόλη; Σχεδόν κανείς αφού βρίσκεται στα βάση των στεπών, ξεχασμένη σχεδόν.\nΥπάρχει όμως η Anyuta για να μας την θυμίζει. Κι όταν λέμε εξωτικό, τελικά, εννοούμε κάτι σαν κι αυτό το βίντεο.\nA post shared by Anyuta Rai (@anyuta_rai) on Mar 1, 2020 at 2:01am PST\nΑλλά ας περάσουμε και στο κυρίως πιάτο, τις στατικές εικόνες.\nA post shared by Anyuta Rai (@anyuta_rai) on Mar 2, 2020 at 3:20am PST\nA post shared by Anyuta Rai (@anyuta_rai) on Feb 27, 2020 at 8:18am PST\nA post shared by Anyuta Rai (@anyuta_rai) on Feb 25, 2020 at 8:20am PST\nA post shared by Anyuta Rai (@anyuta_rai) on Feb 19, 2020 at 11:35pm PST\nA post shared by Anyuta Rai (@anyuta_rai) on Feb 8, 2020 at 3:49am PST\nA post shared by Anyuta Rai (@anyuta_rai) on Feb 3, 2020 at 7:29am PST\nΤώρα για να μη νομίζεις πως κάνουμε μόνο οφθαλμόλουτρο στο εξωγήινο κορμί της, για ρίξε μια ματιά και στη μάτια της.\n> Η Υana Yatskovskaya δεν είναι η Ρωσίδα που έχεις συνηθίσει


CRISTAL ΜΟΥ ΜΗΝ ΑΝΗΣΥΧΕΙΣ! | wine commanders\nΗ είδηση για όσους δεν έπιασαν ακριβώς τι παίχτηκε στο Nammos πριν μερικές ημέρες είναι ότι σε μία βραδιά στην οποία τραγούδησε ο λαϊκός μας βάρδος Αντώνης Πασχαλίδης κατά κόσμο Antonio Remos, καταναλώθηκαν 300 μπουκάλια σαμπάνιας, η ακριβότερη από τις οποίες τιμάται στα 25.000 ευρώ. Πάντα σύμφωνα με τα δημοσιεύματα, Moet και Cristal έκαναν θραύση σε ένα διεθνές κοινό συνοδεύντας άριστα τα all time classic τραγούδια του Αντώνη ''Κομμένα πια τα δανεικά'' και ''Μπορεί να βγω'' .\nΚάποιοι μίλησαν για θλιβερά απομεινάρια μίας περιφερόμενης κατάντιας ή για προκλήσεις που πάντα γινόντουσαν, απλά τώρα ενοχλούν περισσότερο. Γράφτηκαν επίσης πολλά σε μπλογκ και εφημερίδες για τα γαλλικά του Antonio, τα 180 ευρώ το κεφάλι χωρίς ποτά και για το ότι οι 300 σαμπάνιες βρέθηκαν σε σωρούς ελλείψη γαρύφαλλων. Εμείς ως Wine Commanders θέλουμε κυρίως να σταθούμε στο τελευταίο και να σχολιάσουμε την κοινωνική του προέκταση.\nΕίναι οι παραπάνω συμπεριφορές κάτι το πρωτόγνωρο; Μάλλον όχι αφού ακόμα και στα πανηγύρια των περασμένων δεκαετιών το άνοιγμα ''σαμπάνιας'', γνωστής ως σαμπάνια πίστας ήταν κάτι το απολύτως συνηθισμένο ή και επιβεβλημένο. Το ίδιο και στα night clubs/μπουζούκια αλλά και στους επαρχιώτικους γάμους ανά την Ελληνική επικράτεια. Ας μην ξεχνάμε ότι ακόμα πιο πίσω ο κόσμος έσπαγε πιάτα, οπότε υπάρχει μία εξέλιξη!\nΣτο Nammos φαίνεται όμως ότι αποκτά διαστάσεις υπερπαραγωγής, αφού μιλάμε για το αυθεντικό προϊόν και όχι για Ντόλτσε Κανάτα απομίμηση. Φυσιολογική η απορία αν το σύγχρονο Cayenniko lifestyle μπορεί να συμβιβαστεί με κάτι λιγότερο;\nΠοια η σημειολογία που κρύβεται πίσω από μία τέτοια extravaganza; Σε μία από τις κλασσικές ιστορίες κόμιξ του Καρλ Μπαρκς με τον τίτλο ''Σύμβολο Κύρους'' ο Σκρουτζ Μακ Ντακ ψάχνει εναγωνίως το σπάνιο ραβδωτό ρουμπίνι για το φορέσει με καμάρι στη γραβάτα του και να γίνει αποδεκτός στην τοπική ελίτ. Με παρόμοιο τρόπο, καθαρά για λόγους επιβεβαίωσης μπορεί κάποιος να ζητήσει το πιο ακριβό κρασί του μαγαζιού και να το χύσει ή να το πετάξει κιόλας, γιατί ως τόσο large που είναι δεν υπάρχει λόγος και να το πιεί.\nΣτο σημείο αυτό φαίνεται ότι προκύπτει αβίαστα το πρώτο μικρό συμπέρασμα. Κάποια κρασιά και πολύ περισσότερο η Σαμπάνια έχουν μεταλλαχθεί από κρασιά απόλαυσης σε κρασιά στάτους και επίδειξης. Εδώ θα δούμε κρασιά που επιβεβαιώνουν το εγώ του καταναλωτή με τιμές που φεύγουν στο διάστημα και που το όνομα και η ετικέττα μπορεί και να παίζουν πιο σημαντικό ρόλο από το ίδιο το περιεχόμενο. Trophy wines τα λένε κάποιοι γιατί επιδυκνείονται σαν τρόπαια νίκης και δεν θα διαφωνήσουμε με το όνομα.\nΠρέπει να γνωρίζεις για την Σαμπάνια ή για το Petrus πχ για να το απολαύσεις είναι το επόμενο σχετικό ερώτημα. Ένα κομμάτι μας λέει ναι, όσον αφορά τη μεγιστοποίηση της απόλαυσης και τη δυνατότητα να πάρεις ότι το κρασί μπορεί να σου δώσει. Και πιστέψτε μας κάποια κρασιά μπορούν να δώσουν πολλά. Όμως στην διασκέδαση δεν υπάρχουν πρέπει και απαγορεύεται, οπότε ο καθένας είναι ελεύθερος αν μπορεί να αγοράσει μία Clos d'Ambonnay να την πιεί κιόλας ή και να την αδειάσει στο πάτωμα. Στην πρώτη περίπτωση άμα θέλει να μας καλέσει παρέα ακόμα καλύτερα. Στη δεύτερη, ας μην το μάθουμε ποτέ μιας και είμαστε σε ευαίσθητη ηλικία και τα εγκεφαλικά παραμονεύουν...\nΦανταστείτε όμως τώρα ως όνειρο να βρίσκεστε μετά από χρόνια με τον καλύτερό σας φίλο σε ένα τριάστερο εστιατόριο στην Αθήνα και να βλέπετε στη wine list Μouton του 1945, ναι αυτό με το σήμα της νίκης στην ετικέττα. Έχετε πιάσει την καλή και λέτε, ναι μωρέ αυτό είναι. Και έρχεται η κεραμίδα από τον κολλητό, είναι κάτι ιδιαίτερο αυτό το κρασί; Kαι αλλάζετε την παραγγελία σε ένα Woodbridge Mondavi και είστε όλοι ευχαριστημένοι.\nMouton 1945 από τη χρονιά της νίκης\nΤο εύλογο συμπέρασμα; Αν θέλετε ν'ανοίξετε περίεργες σαμπάνιες ή χρονιές Bordeaux, Βουργουνδίας κλπ διαλέξτε την κατάλληλη παρέα. Αλλιώς ευχαρίστως σας κάνουμε εμείς και σας λύνουμε τυχόν απορίες ή δημιουργούμε περισσότερες. Είναι καθαρά tailor made υπηρεσία!\nΠως μπορεί η βιομηχανία της σαμπάνιας να αντιδράσει; Όταν το 2006 ο manager της Louis Roederer σχολίασε στο Economist ότι βλέπει το συσχετισμό της rap μουσικής με την Cristal με περιέργεια και νηφαλιότητα συμπληρώνωντας ότι δεν μπορούν να απαγορεύσουν στον κόσμο να την αγοράζει, αυτό θεωρήθηκε από τον Jay-Z ως ρατσιστικό σχόλιο που οδήγησε στο μπουκοτάρισμα της Cristal από τα μαγαζιά του. Η Cristal αντικαταστάθηκε προσωρινά με Dom και Krug μέχρι τον εντοπισμό της νέας αγαπημένης του Jay-Z, της σαμπάνιας Armand de Brignac ή πιο γνωστής ως Ace of Spades.\nΘα μπορούσαμε ακόμα να πούμε πολλά σχετικά με την φύση του κρασιού και τη θεώρησή του ως ένα πολιτισμένο ποτό αλλά θα θέλαμε αρκετό χώρο. Θα το κάνουμε ξεχωριστά, αλλά μέχρι τότε να πούμε ότι οι αρχαίοι μας πρόγονοι θεωρούσαν ότι η προσεκτική κατανάλωση κρασιού ήταν ειδοποιός διαφορά με τους απολίτιστους και μεθυσμένους βαρβάρους. Άλλα στοιχεία που συντελούν σε αυτή την θεώρηση είναι ότι το κρασί διεγείρει την αναζήτηση γνώσης, ότι θεωρείται σε μεγάλο βαθμό φυσικό προϊόν αλλά και μία μορφή τέχνης. Και βέβαια ότι δύσκολα ξεπερνάει στις πιο συνηθισμένες του μορφές το 15% αλκοόλ όταν τσίπουρα, ουίσκι κλπ είναι τουλάχιστον 40%.\nΚλείνοντας να πούμε ότι μας φάνηκε ειλικρινής η δήλωση του Antonio, ότι το χιούμορ που έκανε για τον Γερμανό υπουργό Οικονομικών είναι το χιούμορ του μέσου Έλληνα. Εμείς θέλουμε να πιστεύουμε ότι είναι διαφορετικό αλλά προσωπικότητες σαν τον Ρέμο και το Σεφερλή προσπαθούν με κάθε τρόπο να μας διαψεύσουν. Δεν θα τους περάσει όμως...\nH φωτογραφία του Scrooge από http://www.cbarks.dk\nΤης Ace of Spades από http://www.kenjisummers.com\nΤου Mouton από http://stylecrave.com\nTης Krug από http://www.luxuo.com\nTης λίστας από http://www.defencenet.gr


Πασίγνωστος ηθοποιός Κρητικής καταγωγής γίνεται πατέρας... για πρώτη φορά! Η ανάρτηση του στα μέσα κοινωνικής δικτύωσης | Kriti360.gr\n3 Απριλίου 2021, 20:12 ΜΜ\nΠασίγνωστος ηθοποιός Κρητικής καταγωγής γίνεται πατέρας… για πρώτη φορά! Η ανάρτηση του στα μέσα κοινωνικής δικτύωσης\nΤην πιο όμορφη περίοδο της ζωής του διανύει ο Κώστας Σόμμερ στο πλευρό της γοητευτικής συντρόφου του, Βαλεντίνης Παπαδάκη καθώς θα γίνουν γονείς για πρώτη φορά. Μετά τα δύσκολα το ζευγάρι έχει λόγο να χαμογελά ξανά.\n«Λίγους μήνες νωρίτερα είχα μείνει ξανά έγκυος και είχαμε μια δυσάρεστη εξέλιξη, αυτή τη φορά ήμασταν λίγο πιο εγκρατείς. Είχα πέντε μέρες καθυστέρηση, έκανα το τεστ και του είπα, «Αγάπη μου, ε΄ναι θετικό». Ήμασταν λίγο συγκρατημένοι», είπε η Βαλεντίνη στο περιοδικό Ok.\nΤι είπε για την αγαπημένη του ο ηθοποιός;\n«Σκέφτηκα ότι είναι μια ευχάριστη, χαμογελαστή και όμορφη κοπέλα. Ουσιαστικά εκείνο το βράδυ το περεράσαμε οι δυο μας, χωρίς αυτό να σημαίνει κάτι. Και ακριβώς επειδή περάσαμε όμορφα, σκέφτηκα να την πάρω τηλέφωνο να πάμε για φαγητό. Δεν περίμενα να φτάσουμε ως εδώ. Μέχρι και τώρα, όταν κοιταζόμαστε και βλέπω την κοιλίτσα της, της λέω: «Έχεις καταλάβει τι έχει γίνει εδώ;». Μου απαντάει, «όχι». Νομίζω ότι όσο μεγαλώνεις και είσαι πιο ώριμος και έμπειρος αξιολογείς διαφορετικά κάποια πράγματα. Για να το πω πιο απλά, θεωρώ ότι αν είχα γνωρίσει την Βαλεντίνη πριν από έξι ή επτά χρόνια, δεν θα μπορούσα να καταλάβω την αξία της».


Η αμφισβήτηση της Κοσμολογικής Αρχής – physicsgg\nΑρχική › ΑΣΤΡΟΦΥΣΙΚΗ › Η αμφισβήτηση της Κοσμολογικής Αρχής\nΓια την περιγραφή της εξέλιξης του Σύμπαντος απαιτούνται ορισμένες υποθέσεις. Μεταξύ αυτών και η παραδοχή της ομογένειας και της ισοτροπίας του, που ονομάζεται Κοσμολογική Αρχή: «Η θέση μας στο Σύμπαν δεν έχει κανένα απολύτως πλεονέκτημα» . Πρόκειται για μια μαθηματικά πολύ ισχυρή υπόθεση, την οποία χρησιμοποιεί η καθιερωμένη κοσμολογία. Οι τοπικές ανωμαλίες αντικαθίστανται από έναν μέσο τανυστή ύλης, για τον οποίο υποθέτουμε ότι είναι ίδιος σε όλους τους τόπους αλλά ενδεχομένως μεταβάλλεται με τον χρόνο. Η Κοσμολογική Αρχή στηρίζεται κατά κάποιον τρόπο και στην πειραματική παρατήρηση. Πράγματι, από το σημείο στο οποίο βρισκόμαστε το Σύμπαν εμφανίζεται σε μεγάλο βαθμό ισότροπο ενώ επίσης φαίνεται σχετικά ομογενές ‘κατά μέσο όρο’ στο τμήμα που παρατηρούμε. Όμως, δεν έχουμε καμία ένδειξη για το αν το Σύμπαν είναι ομογενές και ισότροπο όταν παρατηρείται από άλλα σημεία ή σε άλλες χρονικές στιγμές. Η αποδοχή της κοσμολογικής αρχής είναι λοιπόν ζήτημα υπόθεσης.\nΟρισμένοι κοσμολόγοι πατώντας σε αστρονομικά δεδομένα, όπως η μεγάλη ομάδα κβάζαρ ή κάποιες τεράστιες κενές περιοχές, αμφισβητούν την ισχύ της Κοσμολογικής Αρχής.\nH μεγάλη ομάδα κβάζαρ (LQG) είναι μια δομή 73 κβάζαρ που βρίσκονται σε απόσταση 9 δισεκατομμύρια έτη φωτός από τη Γη, στον αστερισμό του Λέοντα.\nH μεγάλη ομάδα κβάζαρ (LQG) που ανακαλύφθηκε το 2013 είναι μια δομή με διαστάσεις περίπου 4×1,4 δισεκατομμύρια έτη φωτός, τρεις φορές μεγαλύτερη από το ανώτερο όριο στην κλίμακα ομοιογένειας του σύμπαντος. Σύμφωνα με τον Roger Clowes, η ύπαρξη δομών με το μέγεθος της LQG είναι θεωρητικά αδύνατη. Η LQG μαζί με άλλες δομές μεγάλης κλίμακας θέτουν υπό αμφισβήτηση την υπόθεση ομοιογένειας στην Κοσμολογική Αρχή που υιοθετεί το καθιερωμένο κοσμολογικό πρότυπο [διαβάστε σχετικά: ‘A structure in the early universe at z ~ 1.3 that exceeds the homogeneity scale of the R-W concordance cosmology‘. Δείτε επίσης: ‘Discovery of a Giant Arc in distant space adds to Challeges to basic assumptions about the Universe.].\nΕπίσης, οι αστρονόμοι παρατηρούν τεράστιες σχεδόν κενές περιοχές στο σύμπαν [π.χ. The Local Hole], που τους προβληματίζουν όσον αφορά την ομοιογένεια, αλλά και τις μετρήσεις της σταθεράς του Hubble που καθορίζει το πόσο γρήγορα διαστέλλεται το Σύμπαν. Μπορεί το καθιερωμένο κοσμολογικό πρότυπο να είναι μια απλή και κομψή θεωρία που σε γενικές γραμμές συμφωνεί με τα παρατηρησιακά δεδομένα μέχρι σήμερα, αυτό όμως δεν σημαίνει πως είναι η τελική θεωρία για το Σύμπαν και ότι δεν απαιτούνται βελτιώσεις [In the realm og the hubble tension – a review of solutions].\nΤέλος, υπάρχουν και δημοσιεύσεις [π.χ. ‘A test of the cosmological principle with quasars‘, όπου αμφισβητείται απευθείας η ισχύς της κοσμολογική αρχής, παρότι η αποποίησή της θα φέρει μεγάλες ανατροπές στην κοσμολογία και θα δυσκολέψει πολύ τους μαθηματικούς υπολογισμούς.\nΣε όλα τα παραπάνω αναφέρεται η Sabine Hossenfelder στο βίντεο με τίτλο ‘New Evidence against the Standard Model of Cosmology’:\n0:43 Sponsor Message\n1:41 The Cosmological Principle\n5:58 Trouble for the Cosmological Principle\n‹ Μια νέα κατηγορία πρώτων αριθμών που είναι «ψηφιακά ευαίσθητοι»\nΟ Στίβεν Χόκινγκ μέσα από τα μάτια του Λέοναρντ Μλοντίνοφ ›


ΣτΕ: Οι Πολεοδομίες υποχρεούνται να διενεργούν αυτοψίες στις οικοδομές. -\nΣτΕ: Οι Πολεοδομίες υποχρεούνται να διενεργούν αυτοψίες στις οικοδομές.\nΕάν προκληθεί ζημιά σε τρίτο πρόσωπο από κτίριο όπου δεν έχει γίνει αυτοψία, οι Περιφερειακές Ενότητες θα αποζημιώσουν για καταστροφές και για ηθική βλάβη. Το ΣτΕ απασχόλησε περίπτωση αποκόλλησης πρόσοψης κτιρίου στην Κηφισιά κατά τη διάρκεια σεισμού, που τραυμάτισε οδηγό και κατέστρεψε το αυτοκίνητό του. Το ΣτΕ απεφάνθη ότι έχει δίκιο ο οδηγός, καθώς δεν είχε γίνει αυτοψία στο κτίριο από την Πολεοδομία.\nΠαράλληλα, όμως, η απόφαση αυτή ενεργοποιεί τις πολεοδομίες ώστε να διενεργούν τους προβλεπόμενους επιτόπιους έλεγχους στις οικοδομές. Την ίδια στιγμή προστατεύει αλλά και θέτει προ των ατομικών τους ευθυνών τους απασχολούμενους στις πολεοδομίες, αφού τα ποσά που επιδικάζονται σε βάρος των Περιφερειών από τα δικαστήρια καταλογίζονται στη συνέχεια από Ελεγκτικό Συνέδριο ακόμα και σε ατομικό επίπεδο.\nPrevious Σαν σήμερα 13 Ιανουαρίου …\nNext ΤΕΕ Αιτωλοακαρνανίας: Διοργάνωση Διαδικτυακής Εκδήλωσης για το «Εξοικονομώ 2021».


Νικόλας Τσιαμούλος – Σελίδα 162 – "Τρίπολη – Αλλάζουμε τα Δεδομένα"\nΤην Μ. Παρασκευή αφιέρωσα την ημέρα μου σε κάτι που οι περισσότεροι απο εμάς επιλέξαμε ώστε να αισθανθούμε όσο το δυνατό καλύτερα τις Άγιες ημέρες του Πάσχα. Μιλώ φυσικά για τη Λειτουργία του Επιτάφιου Θρήνου και την περιφορά των Επιταφίων ...\nΤην Κυριακή του Πάσχα ο Σύλλογος Φιλικών, πιστός στην παράδοση, πραγματοποίησε για έβδομη συνεχή χρονιά με μεγάλη επιτυχία το καθιερομένο πλέον Πασχαλινό Γλέντι. Η προσέλευση του κόσμου στην Πλατεία Φιλικών ήταν και φέτος μεγάλη. Η παραδοσιακή μουσική, ο χορός , ...\nΗ Τρίπολη αποχαιρέτησε τον Θ. Σεχιώτη\nΣύσσωμο το Δ.Σ του Δήμου Τρίπολης και μεγάλος αριθμός πολιτών είπαν το ύστατο «αντίο» στο Θεόδωρο Σεχιώτη. Προσωπικά, θα ήθελα να εκφράσω τα συλλυπητήρια μου στην οικογένεια του Θ. Σεχιώτη, του γνήσιου αυτού οραματιστή και πρώην δημάρχου της πόλης μας.\nTo Σάββατο 9/4 με την ιδιότητα του ταμία της Ε.Π.Σ. ΑΡΚΑΔΙΑΣ παρεβρέθηκα στο γήπεδο Ορχομενού Λεβιδίου και έκανα την απονομή του πρωταθλήματος της Γ’ Ερασιτεχνικής Κατηγορίας στον Ηρακλή Σκοπής.Ο Ηρακλής Σκοπής κατέκτησε το πρωτάθλημα και ανέβηκε στην Β’ κατηγορία Τοπικού ...\nΠρόσκληση Δημοτικού Συμβουλίου 18-4-2011\nΠρόσκληση Δ.Σ. 18-4-2011\nΤην Κυριακή 10 Απριλίου, στο χωρίο Πάπαρι Αρκαδίας, παρεβρέθηκα στην εκδήλωση που έχει σχέση με την ανάμνηση του γεγονότος της συγκροτήσεως του πρώτου Ελληνικού Στρατοπέδου, στο σημείο της Βρύσης στο χωριό Πάπαρι, από τον Πολέμαρχο Θεόδωρο Κολοκοτρώνη.\nΠαρεβρέθηκα στην εκδήλωση με θέμα την Αγία Φωτεινή που έγινε την Παρασκευή 1/4/2011. Ήταν μια πολύ ωραία και ενδιαφέρουσα εκδήλωση για αυτό το εντυπωσιακό αρχιτεκτονικό δημιούργημα. Στην παρακείμενη φωτογραφία, βρίσκομαι με τον πρόεδρο την Διεθνούς Αρκαδικής Εταιρείας Σωτήρη Μπρέγιαννο.\nΠρόσκληση Οικονομικής Επιτροπής 6-4-2011\nΗ Οικονομική Επιτροπή του Δήμου Τρίπολης συνεδριάζει για ακόμη μία φορά. Ο Δήμος Τρίπολης σας καλεί να παραστείτε στην συνεδρίαση για τα οικονομικά της πόλης, που μας αφορούν όλους. Δείτε αναλυτικότερα το κείμενο της πρόσκλησης και το θεματολόγιο της συζήτησης:\nΜετά από διαβούλευση, ο Σύλλογος Φιλικών κατέγραψε τα προβλήματα της περιοχής Φιλικών σε ένα Υπόμνημα το οποίο απήυθηνε στις 31-3-2011, προς τους εκπροσώπους του Δήμου Τρίπολης. Δείτε αναλυτικά το Υπόμνημα ακολούθως:


ΑΝΑΣΤΑΣΙΟΥ ΒΑΣΙΛΕΙΟΣ ΒΥΡ. (1966 - )\nΓεννήθηκε στο Μεσοβούνι Ζαγορίου. Παρακολούθησε τα μαθήματα του Δημοτικού Σχολείου στο Καλπάκι και του Γυμνασίου στα Δολιανά. Εν συνεχεία εισήχθη στο Εκκλησιαστικό Λύκειο Βελλάς, όπου και παρέμεινε μέχρι το 1984. Το ίδιο έτος γράφτηκε στο Τμήμα Θεολογίας του Αριστοτελείου Πανεπιστημίου Θεσσαλονίκης από το οποίο και αποφοίτησε τον Μάρτιο του 1989.\nΚατά τα περίοδο 1989-1991 παρακολούθησε το διετή κύκλο του Τμήματος Μεταπτυχιακών Σπουδών της Θεολογικής Σχολής του Αριστοτελείου Πανεπιστημίου Θεσσαλονίκης, τελείωσε με επιτυχία τις νόμιμες διπλωματικές εξετάσεις και κρίθηκε ικανός του Μεταπτυχιακού Διπλώματος του Τμήματος Θεολογίας του Ιστορικού κλάδου με τομέα ειδίκευσης «Εκκλησιαστική ιστορία, Χριστιανική γραμματεία, αρχαιολογία και Τέχνη» με βαθμό «Άριστα». Κατά την διάρκεια των μεταπτυχιακών του σπουδών εκπόνησε αρκετές μελέτες και εργασίες, κυρίως για Μονές της Ηπείρου, οι οποίες συμπεριλήφθηκαν σε εκδόσεις του Αριστοτελείου Πανεπιστημίου Θεσσαλονίκης.\nΤο έτος 1998 η Εταιρεία Ηπειρωτικών Μελετών εξέδωσε τη μελέτη του με τίτλο «Ιερά μονή του Ευαγγελισμού της Θεοτόκου Σωσίνου». Έκτοτε ασχολείται κυρίως με τη συλλογή ιστορικών στοιχείων για τις Μονές του Ζαγορίου και της ευρύτερης περιοχής.


Κυβερνητικές πηγές: Ο Δένδιας είχε ρητή εντολή, αν προκληθεί, να απαντήσει αναλόγως – CrashOnline.gr | Η Online έκδοση του περιοδικού CRASH!\nΡητή εντολή από τον πρωθυπουργό Κυριάκο Μητσοτάκη να απαντήσει αναλόγως σε προκλητικές δηλώσεις είχε ο Νίκος Δένδιας.\nΟπως αναφέρουν κυβερνητικές πηγές, ο ΥΠΕΞ ήταν σε πλήρη συνεννόηση με τον πρωθυπουργό, με τον οποίο είχαν εκτενή συνομιλία χθες αλλά και σήμερα, μετά τη συνάντηση με τον Ταγίπ Ερντογάν και πριν από τη συνάντηση με τον Μεβλούτ Τσαβούσογλου. Οι ίδιες πηγές σημειώνουν ότι ο Νίκος Δένδιας είχε ρητή εντολή, αν προκληθεί, να απαντήσει αναλόγως.\nΕξάλλου, διπλωματικές πηγές, σχολιάζοντας το «πινγκ πονγκ» δηλώσεων Δένδια-Τσαβούσογλου, ανέφεραν: «Οταν συνομιλούμε διεθνώς και αυτό συμπεριλαμβάνει και τους Τούρκους, προβάλλουμε τις θέσεις μας και τα δίκαιά μας. Οι οποίες είναι γνωστές. Και βασίζονται στη διεθνή νομιμότητα.\nΥπενθυμίζεται ότι Νίκος Δένδιας και Μεβλούτ Τσαβούσογλου «τα έσπασαν» κατά τη διάρκεια των κοινών δηλώσεών τους στην Αγκυρα.\nΟι δύο υπουργοί Εξωτερικών αποδύθηκαν σε ένα απίστευτο διπλωματικό μπρα ντε φερ, παρότι οι δηλώσεις ξεκίνησαν σε φιλικό κλίμα.\nΜετά την τοποθέτηση του Νίκου Δένδια, ο οποίος απάντησε στις δηλώσεις-προκλήσεις του Τσαβούσογλου, ο Τούρκος ΥΠΕΞ ξαναπήρε τον λόγο και ανάμεσα στα θέματα που ανέφερε ήταν και η αποστρατικοποίηση νησιών.


Προτιμούν να χάσουν τη δουλειά τους από ρομπότ παρά από άνθρωπο! | dete\nHome›ΤΕΧΝΟΛΟΓΙΑ›Προτιμούν να χάσουν τη δουλειά τους από ρομπότ παρά από άνθρωπο!\n11 Αυγ, 2019 - 21:29\nΗ πλειονότητα των ερωτηθέντων δηλώνει πως προτιμά να αντικατασταθεί από ένα ρομπότ παρά από κάποιον άνθρωπο, όταν όμως πρόκειται για την αντικατάσταση ενός συναδέλφου η προτίμηση αυτή αντιστρέφεται. «Η αντικατάσταση από τη σύγχρονη τεχνολογία σε αντιδιαστολή με την αντικατάσταση από ανθρώπους έχει διαφορετικές ψυχολογικές συνέπειες» δηλώνει ο Άρμιν Γκρανούλο στο Τεχνικό Πανεπιστήμιο του Μονάχου, στη Γερμανία.\nΟ Γκρανούλο και συνεργάτες του ρώτησαν 300 άτομα αν προτιμούσαν να αντικατασταθούν αυτοί ή ένας συνεργάτης από ένα ρομπότ ή από έναν άλλον άνθρωπο. Τα συμπεράσματα προκαλούν ιδιαίτερο ενδιαφέρον. Διαπιστώθηκε ότι για τον συνεργάτη το 62% δήλωνε προτίμηση για άλλον άνθρωπο ενώ όταν η ερώτηση αφορούσε τους ίδιους μόνο το 37% ήθελε να αντικατασταθεί από άλλον άνθρωπο και όχι από ρομπότ.\nΤο συγκεκριμένο ερώτημα έχει ιδιαίτερη σημασία σήμερα δεδομένου ότι οι ερευνητές συμφωνούν στο ότι πολλές δουλειές θα αυτοματοποιηθούν στο κοντινό μέλλον. Η ερευνητική ομάδα του Γκρανούλο ρώτησε 296 εργάτες από τη μεταποιητική βιομηχανία, από τους οποίους το ένα τρίτο δήλωσαν ότι η τωρινή τους εργασία θα μπορούσε να γίνει από μια μηχανή.\nΟ Φρέι τονίζει ότι οι εργάτες παρόλα αυτά προτιμούν τα αυτοματοποιημένα εργοστάσια γιατί δεν χρειάζεται να κουβαλούν τόσο μεγάλα βάρη. Αυτό όμως που φάνηκε να τους ανησυχεί είναι ότι αυτές οι μετατροπές οδηγούν σε μείωση των υποχρεώσεών τους και ως εκ τούτου φοβούνται ότι μπορεί να χάσουν τη δουλειά τους. «Ορισμένες δουλειές δεν εξαφανίζονται, αλλά αντίθετα αλλάζουν για να προσαρμοστούν στις τεχνολογικές εξελίξεις» δήλωσε ο Φρέι.\nΟ ίδιος μάλιστα υπογραμμίζει ότι ο κίνδυνος είναι μεγαλύτερος για τις δουλειές χαμηλού εισοδήματος και αυτές που δεν απαιτούν ιδιαίτερες δεξιότητες. «Μπορεί να μην υπάρχουν στους δρόμους αυτόματα οχήματα, μπορεί να μην υπάρχουν σε όλες τις χώρες καταστήματα χωρίς υπαλλήλους, όπως το Amazon Go, αλλά σύντομα θα υπάρξουν», καταλήγει ο Φρέι.\n16 Φεβ, 2020 - 20:20


Νέος Αγρότης: 13 αλήθειες για το κάστανο, το βασιλιά των ξηρών καρπών\nΉταν η τροφή των φτωχών το μεσαίωνα.\nΤα κάστανα αποτελούν ένα σημαντικό τρόφιμο για πολλές κουλτούρες και ιδιαίτερα γι' αυτές της Κίνας, της Κορέας, της Ιαπωνίας, της Βόρειας Αμερικής και της Μεσογείου και καλλιεργούνται για περισσότερα από 6.000 χρόνια στην Κίνα και 3.000 χρόνια στην Ευρώπη.\n2) Ενέργεια Τα κάστανα ανήκουν στους ξηρούς καρπούς, αν και η διατροφική τους σύσταση θυμίζει περισσότερο αμυλούχο τρόφιμο, καθώς έχουν σημαντικά χαμηλότερη περιεκτικότητα σε λιπαρά οξέα.\nΤα κάστανα είναι άριστη πηγή υδατανθράκων, προσφέροντας με αυτόν τον τρόπο την απαραίτητη ενέργεια για το σώμα μας.\nΑκόμα, περιέχουν και άριστης ποιότητας πρωτεΐνες –σε μικρότερη ποσότητα όμως.\n3) Αντιοξειδωτικά Κάτι επιπλέον που ξεχωρίζει τα κάστανα από τους υπόλοιπους ξηρούς καρπούς είναι η υψηλή περιεκτικότητά τους σε βιταμίνη C. 100 γραμμάρια κάστανα περιέχουν το 72% της ημερήσιας συνιστώμενης ποσότητας βιταμίνης C!\nΗ βιταμίνη C, όχι μόνο είναι απαραίτητη για τον σωστό σχηματισμό των αιμοφόρων αγγείων και των οστών, αλλά είναι ένα ισχυρό αντιοξειδωτικό, και προστατεύει τον οργανισμό μας από τις βλαβερές ελεύθερες ρίζες.\nΕκτός από σημαντική ποσότητα βιταμίνης C, τα κάστανα παρέχουν και άλλα αντιοξειδωτικά, όπως είναι η βιταμίνη Ε αλλά και ορισμένα φυτοχημικά συστατικά που ανήκουν στην ευρύτερη κατηγορία των πολυφαινολών.\nΜάλιστα, τα κάστανα περιλαμβάνονται στους ξηρούς καρπούς με την υψηλότερη περιεκτικότητα σε αντιοξειδωτικά, μαζί με τα καρύδια και τα πεκάν.#\n4) Άλλες θρεπτικές ιδιότητες Τα κάστανα είναι επίσης εξαιρετική πηγή σιδήρου, ασβεστίου, καλίου, μαγνησίου, φώσφορου και ψευδάργυρου.\nΈτσι, βοηθά στην καταπολέμηση της υπέρτασης, προλαμβάνει την αναιμία και βοηθά στην διατήρηση υγιούς σκελετού.\nΑπό την άλλη, είναι πλούσια σε φυτικές ίνες, που βοηθούν στη μείωση της χοληστερίνης στο αίμα.\nΕπίσης συμβάλλουν στην καλή λειτουργία του γαστρεντερικού συστήματος και την πρόληψη και αντιμετώπιση διαταραχών όπως η δυσκοιλιότητα, ενώ παράλληλα έχουν χαμηλό γλυκαιμικό δείκτη, γεγονός που τα καθιστά μια καλή επιλογή και για άτομα που πάσχουν από σακχαρώδη διαβήτη ή εμφανίζουν διαταραγμένη ανοχή στη γλυκόζη.\nΑκόμη, τα κάστανα περιέχουν βιταμίνες του συμπλέγματος Β, οι οποίες συμμετέχουν σε σημαντικές μεταβολικές διεργασίες του οργανισμού, όπως ο μεταβολισμός των μακροθρεπτικών συστατικών και η κυτταρική σύνθεση, καθώς και ποσότητες μετάλλων και ιχνοστοιχείων όπως κάλιο, μαγνήσιο και φώσφορο.\nΤέλος, τα λιπαρά οξέα που περιέχονται στα κάστανα είναι κυρίως μονο- και πολυακόρεστα, τα οποία συνδέονται, μεταξύ άλλων με την προστασία της υγείας του καρδιαγγειακού συστήματος.\n5) Θερμίδες Το κάστανο διαφέρει από τους υπόλοιπους ξηρούς καρπούς, καθώς έχει μεγάλη περιεκτικότητα σε νερό- κάτι που οι υπόλοιποι ξηροί καρποί δεν έχουν.\nΕπίσης, το κάστανο έχει τις λιγότερες θερμίδες από όλους τους ξηρούς καρπούς και αυτό το καθιστά ιδανικό σνακ για όλους όσους προσέχουν τη διατροφή τους ή προσπαθούν να χάσουν βάρος.\nΕνδεικτικά, 4 ψημένα κάστανα μετρίου μεγέθους μας προμηθεύουν με περίπου 80 θερμίδες, όσο δηλαδή και μία φέτα ψωμί.\n7) Πλήρης τροφή Το κάστανο, ωμό ή ψητό, αποτελεί μια πλήρη τροφή, ιδανική για παιδιά στην ανάπτυξη, για όσους αναρρώνουν από διάφορες ασθένειες, όπως η έντονη διάρροια, καθώς και για αθλητές.\n8) Μια καλή ιδέα για την κρίση Η παραγωγή καστάνων είναι κερδοφόρα: Ξεπούλησε το κάστανο στο Ανατολικό Πήλιο- το 70% της παραγωγής πήγε Ιταλία (εφημερίδα Θεσσαλία 4/2015)\nΗ φετινή χρονιά ήταν από τις καλύτερες για τους καστανοπαραγωγούς, αφού κατάφεραν και πούλησαν την παραγωγή τους, με το 70% να διοχετεύεται στην Ιταλία και με τις προοπτικές για την επόμενη πενταετία να είναι ακόμη καλύτερες.\nΜάλιστα, όσοι επένδυσαν φέτος στο κάστανο, αναμφίβολα δεν έχασαν. Αντιθέτως είδαν να πουλούν τις ποσότητές τους σε πολύ καλές τιμές και να τονώνουν το οικογενειακό τους εισόδημα σε μια πολύ δύσκολη ομολογουμένως περίοδο.\nΓια παράδειγμα στο Ξουρίχτι 100 οικογένειες εξαρτώνται από την παραγωγή κάστανου και φέτος χαμογέλασαν για τα καλά. «Ξεπούλησε φέτος το κάστανο» τονίζει χαρακτηριστικά ο καστανοπαραγωγός και έμπορος στον κλάδο κ. Κώστας Νάνος που με τον τρόπο αυτό εκφράζει την ικανοποίησή του για την κατάσταση που διαμορφώθηκε. (...)\n«Κατά μέσο όρο η τιμή πώλησης του κάστανου στο εμπόριο κυμάνθηκε στα 2,20-2,30 ευρώ το κιλό.\nΚαι πρόκειται για μια πολύ καλή τιμή που δείχνει και πόσο δημοφιλές είναι το κάστανο.\nΓια παράδειγμα στα χονδρά κάστανα η τιμή πώλησης ήταν στα 2,50-2,70 ευρώ το κιλό και στα πιο μικρά και μεσαία μεγέθους κάστανα στο 1-170 ευρώ» υπογράμμισε ο κ. Νάνος.\nΜάλιστα, όπως επισημαίνει, το κάστανο σε σχέση με το μήλο απαιτεί πολύ λιγότερες φορές ψέκασμα και γενικά έχει μικρότερη εξάρτηση από τα φάρμακα.\nΚάθε δέντρο μπορεί να δώσει από 30-50 κιλά κάστανα.\nΤο μέγιστο της απόδοσης θεωρείται το 50ο-60ο έτος της ηλικίας του.\nΑνάλογα με το είδος, μέσα στο περίβλημα υπάρχουν 2-3 καρποί και σε άλλα είδη μόνο ένας. #\n- Συνταγη (Το λικέρ της Σοφίας) 1 λίτρο κονιάκ\n- 2-3 γαρυφαλα\nΒράζουμε τα κάστανα για 10 λεπτά για να μπορούν να ξεφλουδιζονται ευκολα..\nΤα ξεφλουδίζουμε και τα κόβουμε στα 4.\nΤα βάζουμε μέσα στο κονιάκ μαζί με τα μπαχαρικά σε ενα βάζο...\nΜετά απο 30 μέρες βράζουμε το σιροπι και το προσθέτουμε στο ποτό.\nΤο ανακατεύουμε συχνά και το αφήνουμε άλλες 10 μέρες... Όσο το αφηνουμε τόσο καλύτερο γίνεται.\nΧοροπηδά σαν κάστανο... #\nΣτην Πελοπόννησο, τις τελευταίες μέρες του Οκτωβρίου τα κάστανα έχουν την τιμητική τους!\nΣτη γραφική Καστάνιτσα, χτισμένη στις ανατολικές πλαγιές του Πάρνωνα, εκτός από εδέσματα με βάση το κάστανο, θα γευτείτε τσάι του βουνού, παραδοσιακή φασολάδα, γίδα βραστή, κρασί και τσίπουρο.\nΗ γιορτή περιλαμβάνει διάφορες εκδηλώσεις με παραδοσιακή μουσική και χορό, διαγωνισμό μαγειρικής και καστανοδρομίες (κουταλοδρομίες με κάστανα) για τους μικρότερους φίλους του κάστανου.\nΣτη γειτονική Άρνα Λακωνίας θα δοκιμάσετε κάστανα ψητά, βραστά ή σε γλυκά με συνοδεία ντόπιου τσίπουρου.\nΕκτός από κάστανα, σας συστήνουμε να γεμίσετε τη βαλίτσα σας με καρύδια, ρόδια, κυδώνια και βότανα από τα βουνά της περιοχής.\nΘα τα βρείτε στην υπαίθρια αγορά που στήνεται στην κεντρική πλατεία κατά τη διάρκεια της γιορτής.\nΤο κάστανο γιορτάζει και στο χωριουδάκι Αμπελιώνα στη Μεσσηνία.\nΑπολαύστε ψητά κάστανα, φασολάδα και τσίπουρο δίπλα στην «Τρανή Βρύση», την επιβλητική πέτρινη βρύση στην πλατεία του χωριού και διασχίστε το γειτονικό καστανόδασος, Μια διαδρομή 4 χιλιομέτρων με τα πόδια ή το αυτοκίνητο μέσα στο πυκνό δάσος σας περιμένει!\nΣτα ελληνικά νησιά Γιορτή του κάστανου σε νησί; Κι όμως!\nΗ γραφική Αγιάσος στη Λέσβο φημίζεται για τον όμορφο καστανιώνα της και κάθε Νοέμβριο γιορτάζει τον ερχομό των νέων καρπών.\nΞεναγηθείτε στα μονοπάτια του καστανιώνα, μαζέψτε οι ίδιοι κάστανα, παρακολουθείστε θεατρικές και μουσικές παραστάσεις και γεμίστε τη βαλίτσα σας με τυριά, βότανα και γλυκά από τον Αγρομεταποιητικό Συνεταιρισμό Γυναικών Αγιάσου και άλλους ντόπιους παραγωγούς.\nΕάν βρεθείτε στην Κρήτη στα τέλη Οκτωβρίου ή στις αρχές Νοεμβρίου μην παραλείψετε μια βόλτα μέχρι τα χωριά Έλος και Πρασέ κοντά στα Χανιά.\nΕκεί έχετε την ευκαιρία να δοκιμάσετε φουρνιστά κάστανα μαζί με τα παραδοσιακά ψητά και γλυκό του κουταλιού από τον αγαπημένο σας καρπό.\nΣτην υπόλοιπη Ελλάδα Κάστανο και τσιπουράκι σας περιμένει στην Άνω Χώρα της Ορεινής Ναυπακτίας στις αρχές του Οκτωβρίου.\nΟι φουφούδες και τα καζάνια απόσταξης στήνονται από νωρίς στο πλακόστρωτο του χωριού, έτοιμα σας υποδεχτούν, ενώ το απόγευμα οι νοικοκυρές του χωριού θα σας φιλέψουν πίτες και γλυκά, όπως τηγανίτες, λουκουμάδες, μπακλαβά, ραβανί, κουραμπιέδες και γλυκά του κουταλιού.\nΤο κάστανο γιορτάζει και στο χωριό Μαυρίλο στις ανατολικές πλαγιές του Βελουχιού στα τέλη του Οκτωβρίου.\nΓευτείτε κάστανα μαζί με τοπικές πίτες και τσίπουρο κάτω από τα αιωνόβια πλατάνια κι επισκεφτείτε τον ανακαινισμένο μπαρουτόμυλο στην είσοδο του χωριού.\nΜια ανάσα από τη Θεσσαλονίκη, στη θέση Λιβάδι της Θέρμης, οργανώνεται γιορτή κάστανου στην κεντρική πλατεία με τον αιωνόβιο πλάτανο.\nΠεριηγηθείτε στα μονοπάτια του όμορφου δάσους με τις καστανιές και απολαύστε την υπέροχη θέα στην κοιλάδα του Ανθεμούντα και στο πέταλο του Θερμαϊκού.\n13) Δίσκος βινυλίου του 1982. Να τι θέλει το κάστανο.


Το αγαπημένο μας it girl, Violette δημιούργησε τη δική της σειρά μακιγιάζ και πρέπει να τη δείτε! - Fay's book\nΒερνίκια νυχιών: Έτσι θα καταλάβεις πως έχουν χαλάσει και θέλουν πέταμα!\nΟι πιο stylish γυναίκες του instagram μας δίνουν ιδέες για τα looks του Σαββατοκύριακου\nColor Sweep: Είναι το νέο balayage και πρέπει να μάθετε τα πάντα γι’ αυτό!\nΤα ζώδια σήμερα: “Υδροχόε, η δημιουργικότητα και η ζωτικότητά σου σε οδηγούν στην επιτυχία”\nHome / Ομορφιά / News & Trends / Το αγαπημένο μας it girl, Violette δημιούργησε τη δική της σειρά μακιγιάζ και πρέπει να τη δείτε!\nΤο αγαπημένο μας it girl, Violette δημιούργησε τη δική της σειρά μακιγιάζ και πρέπει να τη δείτε!\n01 / 04 / 2021 από Δήμητρα Γκασιάμη\nΗ Violette είναι μία από τις πολύ αγαπημένες μας make up artist και it girl που μας εμπνέει και μας χαρίζει τις πιο πολύτιμες συμβουλές και μυστικά. Αποπνέει, όσο καμία άλλη, την γαλλική φινέτσα και καταφέρνει να συνδυάσει χρώματα και υφές με τον πιο γοητευτικό τρόπο.\nΗ Violette Serrat, γεννήθηκε στη Γαλλία και ζει στο Brooklyn. Το κανάλι της στο You Tube είναι ένα από τα πιο επιτυχημένα αφού είναι η μοναδική που φορά το κόκκινο κραγιόν στα χείλη και το glitter με τον πιο κομψό τρόπο ever.\nΗ δημοσίευση κοινοποιήθηκε από το χρήστη Violette (@violette_fr)\nΤα τελευταία δέκα χρόνια συνεργάστηκε με γνωστά beauty brands δημιουργώντας προϊόντα μακιγιάζ ενώ υπήρξε International Makeup Designer του οίκου Dior και Global Beauty Director της Estee Lauder.\nΚαι τώρα δημιουργεί τη δική της beauty σειρά, κάτι που περίμεναν εδώ και καιρό οι fans. Ονομάζεται Violette_Fr όπως ακριβώς και ο λογαριασμός της στο Instagram.\nΚι αν πιστεύετε ότι αποτελείται από προϊόντα μακιγιάζ μόνο, κάνετε μέγα λάθος. Περιλαμβάνει επίσης προϊόντα περιποίησης προσώπου και μαλλιών αλλά και άρωμα.\nΌσον αφορά στο μακιγιάζ η Violette λάνσαρε ένα lip gloss, το Petal Bouche Matte, εμπνευσμένο από το εμβληματικό μαύρο-ροζ τριαντάφυλλο των κήπων Jardin de Bagatelle στο Παρίσι.\nΈχει την πιο σκοτεινή και λαμπερή κόκκινη απόχρωση που αγαπάει πολύ η Violette και φορά καθημερινά από το πρωί. “Έχει την τέλεια ισορροπία του κόκκινου με τον κίτρινο υποτόνο. Η φύση είναι ο πιο υπέροχος καλλιτέχνης” λέει η make up artist. Όπως επίσης και highlighter.\nO πιο εύκολος τρόπος να φορέσετε το συγκεκριμένο κόκκινο κραγιόν την άνοιξη είναι να απλώστε μεγαλύτερη ποσότητα στις άκρες των χειλιών και λιγότερη στο κέντρο χαρίζοντας το εφέ του ανθισμένου τριαντάφυλλου.\nΓια το πρόσωπο η Violette μας συστήνει το προϊόν που ονομάζει Boum-Boum Milk, μια ενυδατική φόρμουλα που έχει την μορφή αλλά και την δροσιά του face mist και το μόνο που θέλουμε είναι να τα δοκιμάσουμε το συντομότερο δυνατό.\nΔιαβάστε μερικά ακόμη τέλεια θέματα ομορφιάς και περιποίησης της επιδερμίδας σας:\nΤα Dos & Dont’s στην αντηλιακή προστασία -Όλα όσα πρέπει να γνωρίζετε!\nHailey Bieber: Σας προκαλεί να δημιουργήσετε το ωραιότερο, ανοιξιάτικο και μονοχρωματικό make up look!


Αναβαθμιστείτε με την Canon - Canon Ελλάδα\nΑνταλλάξτε την παλιά σας λειτουργική φωτογραφική μηχανή, DSLR ή mirrorless, και κερδίστε έκπτωση για την αγορά μιας νέας μηχανής Canon Full-Frame. Αναβαθμιστείτε σε ένα σύστημα σχεδιασμένο να συμπληρώνει και να διευρύνει τις δημιουργικές σας δυνατότητες.\nΤην παλιά σας λειτουργική DSLR ή Mirrorless.\nΚαι πάρτε έκπτωση.\nΑναβαθμιστείτε σε επιδόσεις\nΌποιες κι αν είναι οι συνθήκες και όποιο κι αν είναι το θέμα σας, εξασφαλίστε ασυμβίβαστη ποιότητα εικόνας και εξαιρετικές, επαγγελματικές επιδόσεις. Μπορείτε να είστε βέβαιοι ότι θα έχετε από το CPS την υποστήριξη που χρειάζεστε για να επιτύχετε.\nΑναβαθμιστείτε σε εξαιρετική εστίαση\nΗ τέλεια εστίαση σας δίνει τη δυνατότητα να επικεντρωθείτε απερίσπαστοι στο πλάνο σας. Το φωτεινό σκόπευτρο, η προηγμένη τεχνολογία αναγνώρισης θέματος και η εξαιρετική ευαισθησία σε ασθενή φωτισμό συνεργάζονται τέλεια, προσφέροντας απίστευτη εμπειρία λήψης.\nΑναβαθμίστε τις δυνατότητές σας\nΈνα σύστημα σχεδιασμένο για να συμπληρώνει και να διευρύνει τις δημιουργικές σας δυνατότητες. Η εντυπωσιακή τεχνολογία και το αξεπέραστο λογισμικό εγγυώνται αποδοτικές ροές εργασιών λήψης και εκτύπωσης με υψηλή ακρίβεια. Πάντα.\nΓίνετε μέλος του CPS: η υποστήριξη που χρειάζεστε για να επιτύχετε.\nΑπό γρήγορες επισκευές, δανεισμό εφεδρικού εξοπλισμού και αποκλειστικές εκπτώσεις έως επαγγελματικές συμβουλές και υποδείξεις\nΗ προωθητική ενέργεια ισχύει από 4/4 έως 1/5/2022, για όσο χρόνο υπάρχει απόθεμα.\nΑνταπόδοση για νέες αγορές. Οι εκπτώσεις αναφέρονται σε Ευρώ.\nΑυτή είναι η έκπτωση που θα λάβετε εάν αγοράσετε οποιαδήποτε από τις μηχανές που αναφέρονται σε αυτόν τον πίνακα και παραδώσετε μια μηχανή η οποία δεν είναι full-frame (με ή χωρίς καθρέπτη).\nΑυτή είναι η έκπτωση που θα λάβετε εάν αγοράσετε οποιαδήποτε από τις μηχανές που αναφέρονται σε αυτόν τον πίνακα και παραδώσετε μια μηχανή full-frame.\nΗ επιστροφή χρημάτων της προωθητικής ενέργειας για τα προϊόντα PRO-300 και PRO-1000 δεν συνδέεται με την ανταλλαγή κάποιας μηχανής.


ΖΑΧΑΡΟΠΟΥΛΟΣ ΓΙΩΡΓΟΣ - ΕΥΡΩΒΟΥΛΗ\nΓεννήθηκα στον Πύργο Ηλείας το 1960 και κατοικώ στο Κουρτέσι Ηλείας. Έχω δύο ενήλικες κόρες. Τελείωσα την σχολή Ικάρων το 1983 και είμαι Αξιωματικός Πολεμικής Αεροπορίας εν Αποστρατεία. Από το 1983 μέχρι και το 1998 ήμουν Πιλότος Μαχητικών Αεροσκαφών εκτελώντας εκατοντάδες αναχαιτίσεις με Τουρκικά αεροσκάφη πάνω από το Αιγαίο προστατεύοντας την ακεραιότητα της Πατρίδας μου. Υπηρέτησα επίσης σαν εκπαιδευτής σχολείου όπλων και τακτικής στους πιλότους και σαν δοκιμαστής αεροσκαφών.\nΣτα χρόνια της καριέρας μου αποφοίτησα επιτυχώς από τη Σχολή Πολέμου της Αεροπορίας, από το Σχολείο Ασφάλειας Πτήσεων και Διερεύνησης Αεροπορικών Ατυχημάτων στο Νέο Μεξικό των ΗΠΑ, στον Ηλεκτρονικό Πόλεμο, στο Tactical Leadership Program – Belgium, στο Σχολείο Θαλάσσιας Επιβίωσης και στο Σχολείο Δραπέτευσης – Διαφυγής. Από το 2001 μέχρι και το 2008 ήμουν πιλότος πυροσβεστικών αεροσκαφών συμμετέχοντας στην κατάσβεση πολλών πυρκαγιών όπως στην φονική πυρκαγιά της Ηλείας το 2007. Από το 2008 όπου και παραιτήθηκα από την Πολεμική Αεροπορία δραστηριοποιούμαι στις οικογενειακές επιχειρήσεις.\nΑπό το 2015 είμαι ιδρυτικό μέλος της Ε.ΣΥ Πύργου συμμετέχοντας σαν αληθινός πατριώτης στην απελευθέρωση της πατρίδας μας Ελλάς.\nΤηλέφωνο επικοινωνίας: 6940804698


Λαϊκή Συσπείρωση Ικαρίας: Εισήγηση στο δημοτικό συμβούλιο Ικαρίας για την εφαρμοζόμενη αντιναρκωτική πολιτική της χώρας\nΕισήγηση στο δημοτικό συμβούλιο Ικαρίας για την εφαρμοζόμενη αντιναρκωτική πολιτική της χώρας\nΙκαρία 24 Νοεμβρίου 2011\nΚύριε Δήμαρχε , Κυρία πρόεδρος.\nΔημότες της Ικαρίας\nΤο τελευταίο διάστημα και με αφορμή την γενικευμένη κοινωνική και οικονομική κρίση, η κυβέρνηση προχωράει σε μια σειρά μέτρων που επί της ουσίας διαλύουν τη δημόσια και δωρεάν παροχή υπηρεσιών υγείας - ψυχικής υγείας. Ταυτόχρονα, συρρικνώνει τους μισθούς πείνας, ανατρέπει τις εργασιακές σχέσεις, υποθηκεύει το μέλλον χιλιάδων εργαζομένων σε αυτές τις υπηρεσίες με απολύσεις και εργασιακές εφεδρείες. Στον αντίποδα αυτών των μέτρων εδραιώνονται αποφάσεις που γιγαντώνουν τον ιδιωτικό τομέα και εμπορευματοποιούν τον ανθρώπινο πόνο.\nΑπαξιώνει τα «στεγνά» θεραπευτικά προγράμματα, με δραματικές μειώσεις (51%) του προϋπολογισμού τους και απολύσεις εξειδικευμένου επιστημονικού προσωπικού. Πριμοδοτεί την υποκατάσταση και μέσα από τα νοσοκομεία του Ε.Σ.Υ. Διαλύει την πρωτογενή πρόληψη ενώ γνωρίζει πως η χώρα έχει από τα χαμηλότερα ποσοστά εισόδου στη χρήση ναρκωτικών ανάμεσα στις υπόλοιπες χώρες της Ε.Ε. και επομένως η πρόληψη έχει για μας ύψιστη σημασία.\nΣε όλα αυτά να προσθέσουμε την προσπάθεια της κυβέρνησης και όχι μόνο (Αφού σε γενικές γραμμές την κατεύθυνση αυτή στηρίζουν ΠΑΣΟΚ-Ν.Δ - Λ.Α.Ο.Σ - Σ.Υ.ΡΙΖ.Α) μέσω της ψήφισης σχεδίου νομού με τον τίτλο «ΚΩΔΙΚΑΣ ΝΟΜΩΝ ΓΙΑ ΤΑ ΝΑΡΚΩΤΙΚΑ» να νομιμοποιήσει την χρήση και την καλλιέργεια ναρκωτικών, επιχειρώντας να ασκήσει με αυτό τον τρόπο ένα ευρύ κοινωνικό έλεγχο και μια ιδιότυπη καταστολή σε όσο γίνεται μεγαλύτερο βάθος χρόνου και περισσότερους νέους ανθρώπους και τις οικογένειές τους.\nΜε δεδομένο ότι υπάρχει υψηλή συνάφεια μεταξύ χρήσης ναρκωτικών ουσιών και κοινωνικής οικονομικής κρίσης αναμένουμε αύξηση του κοινωνικού φαινόμενου της τοξικομανίας. Σε πλήρη αντίθεση όμως με τις ανάγκες τις εποχής βρίσκεται η πολιτική της σημερινής κυβέρνησης όπως άλλωστε και των προηγούμενων.\nΗ κυβέρνηση βαφτίζοντας το άσπρο μαύρο :\nΔιαλύει τη πρωτογενή πρόληψη.\nΘέτει τους εργαζόμενους σε αυτή σε καθεστώς εργασιακής ομηρίας και προχωράει σε συρρίκνωση των αντιστοίχων δομών.\nΑπαξιώνει τα «στεγνά» θεραπευτικά προγράμματα.\nΜειώνει τις επιχορηγήσεις στο μισό, οδηγώντας δομές σε λουκέτο (στο ΚΕΘΕΑ, τον ΟΚΑΝΑ και τα Κέντρα Πρόληψης η μείωση είναι της τάξης του 50% και για το τρέχων έτος).\nΠροωθεί την υποκατάσταση σε βάρος της θεραπείας. Το κάνει αυτό τη στιγμή που το πρόβλημα δεν είναι η ηρωινομανία αλλά η πολυτοξικομανία. (Δεν λαμβάνει υπόψη ότι στη Δανία π.χ. το 45% των θανάτων από χρήση ναρκωτικών οφείλεται στη μεθαδόνη).\nΔιαλύει τις εξειδικευμένες μονάδες χορήγησης υποκατάστατων και στέλνει τις αντίστοιχες υπηρεσίες στα νοσοκομεία του πολύπαθου ΕΣΥ. Την ίδια στιγμή συρρικνώνει τις νοσοκομειακές μονάδες της χώρας από 180 σε 132.\nΚαταργεί, με βάση το προσχέδιο νόμου για τα ναρκωτικά, δια της απαλοιφής των άρθρων που πρόβλεπαν την λειτουργία των Κέντρων Πρόληψης στον Κώδικα περί Ναρκωτικών, τα Κέντρα Πρόληψης.\nΙδιωτικοποιεί τη παροχή υπηρεσιών απεξάρτησης (πρόληψη, θεραπεία, κοινωνική επανένταξη, έρευνα, αξιολόγηση).\nΠροωθεί νόμους που απελευθερώνουν τη χρήση και την καλλιέργεια-παραγωγή όλων των ναρκωτικών ουσιών για προσωπική χρήση.\nΙατρικοποιεί τόσο την εξάρτηση όσο και τη θεραπεία θεωρώντας την εξάρτηση ως χρόνια υποτροπιάζουσα νόσο. Στο ίδιο πλαίσιο ο τοξικομανής θεωρείται ως δια βίου άρρωστος.\nΕπιχειρεί να ασκήσει κοινωνικό έλεγχο ομαλοποιώντας κοινωνικές συμπεριφορές.\nΥποθηκεύει το μέλλον χιλιάδων νέων ανθρώπων και των οικογενειών τους.\nΑπέναντι σε αυτή τη κατάσταση η Λαϊκή Συσπείρωση, καλεί το δημοτικό συμβούλιο του δήμου Ικαρίας να ενώσει την φωνή του συντονίζοντας την δράση του με τους εργαζόμενους στους φορείς απεξάρτησης και στα κέντρα πρόληψης, τους συλλόγους γονέων των θεραπευτικών κοινοτήτων, τους φορείς του μαζικού λαϊκού κινήματος, ώστε να μην περάσουν οι προσπάθειες διάλυσης των υπηρεσιών απεξάρτησης και πρωτογενούς πρόληψης, διεκδικώντας :\n· Να μη γίνει καμιά νέα περικοπή κονδυλίων στους προϋπολογισμούς των φορέων πρόληψης - απεξάρτησης και να χρηματοδοτηθούν σύμφωνα με τις ανάγκες τους.\n· Να μη γίνει καμιά απόλυση εργαζομένων και να αποσυρθεί το μέτρο της εργασιακής εφεδρείας.\n· Να μη γίνει καμιά συρρίκνωση δομών που θα έχει αποτέλεσμα την ακόμη μεγαλύτερη συρρίκνωση των παρεχομένων υπηρεσιών.\n· Να μην περάσει ο νόμος που νομιμοποιεί τη χρήση όλων των ναρκωτικών. Νόμος που επιχειρεί ουσιαστικά να γίνουν κοινωνικά αποδεκτά η χρήση και η εξάρτηση, να νομιμοποιηθούν στο μυαλό και την ψυχή κυρίως των νέων ανθρώπων, αλλά και όλου του λαού οι αιτίες που δημιουργούν και αναπαράγουν το πρόβλημα, ευνουχίζοντας τις όποιες προσπάθειες πρόληψης του φαινομένου.\n· Νομοθετικό πλαίσιο που να προβλέπει κακουργηματικές ποινές για τους εμπόρους και βοήθεια στους χρήστες.\n· Να εγκαταλειφθεί η διακίνηση «υποκατάστατων» μέσα από τα νοσοκομεία του Ε.Σ.Υ. Τα Προγράμματα υποκατάστασης πρέπει να είναι υψηλών προδιαγραφών, να απευθύνονται μόνο σε ειδικές ομάδες χρηστών και να οδηγούν στη θεραπεία και όχι απλά στη συντήρηση.\nΤο δημοτικό συμβούλιο του δήμου Ικαρίας μαζί με τους εργαζόμενους στους φορείς απεξάρτησης και στα κέντρα πρόληψης, τους συλλόγους γονέων των θεραπευτικών κοινοτήτων, τους φορείς του μαζικού λαϊκού κινήματος, απαιτεί : Αποκλειστικά δημόσιες, δωρεάν, σύγχρονες υπηρεσίες πρόληψης, απεξάρτησης, κοινωνικής επανένταξης, με ανάπτυξη δομών που θα καλύπτουν τις ανάγκες όλης της χώρας.\nΟΧΙ ΣΤΗ ΔΙΑΛΥΣΗ ΤΩΝ ΥΠΗΡΕΣΙΩΝ ΠΡΟΛΗΨΗΣ ΚΑΙ ΑΠΕΞΑΡΤΗΣΗΣ\nΑναρτήθηκε από Λ.Σ.Ικ. στις 10:44 μ.μ.


Μπομπ Μάρλεϊ: Εραστής της μουσικής και της… μπάλας | iperiodico.gr\nΑρχική Arts Μπομπ Μάρλεϊ: Εραστής της μουσικής και της… μπάλας\nΞόδεψε πολλά λεφτά σε αθλητικά είδη, ενώ έφτιαξε και αθλητικά μαγαζιά. Όταν βρέθηκε στη Βραζιλία, ζήτησε από τον φίλο του, τον Πάουλο Σέζαρ να τον βοηθήσει σε κάτι… “Ζήτησε τη συμβολή μου σε ένα πρότζεκτ, για τη δημιουργία σχολής ποδοσφαίρου στην Τζαμάικα. Δυστυχώς λίγο πιο μετά αρρώστησε και δεν τον ξαναείδα…”, έχει πει ο Βραζιλιάνος. Λένε ότι η πάθηση που επέφερε τον θάνατό του προκλήθηκε από τραυματισμούς και πληγές στα δάχτυλα των ποδιών του, λόγω των ατελείωτων ωρών που έπαιζε μπάλα, ωστόσο πιο πολύ ευσταθεί ο καρκίνος με τον οποίο διεγνώσθη.\nΠροηγούμενο άρθροΟ Φιλιπ Λαμ ειχε κατι που δεν ειχαν οι αλλοι…\nΕπόμενο άρθροΤα ψευδώνυμα των 16 ομάδων του Τσάμπιονς Λιγκ!\nΤέσσερις φωνάρες, μία σκηνή!


Τι θα κάνετε για την υγεία σας μέσα στη νέα χρονιά;\n18 Ιανουαρίου 2017, 11:30\nΤο (περίεργο) 2016 μας αποχαιρέτησε, η καινούργια χρονιά έχει ξεκινήσει και, κατά πάσα πιθανότητα, έχετε ήδη θέσει τους νέους στόχους σας, νοητά ή και στο χαρτί: να ταξιδέψετε περισσότερο, να διαβάσετε πιο πολλά βιβλία από πέρυσι, να είστε πιο παραγωγικοί στη δουλειά σας, να γίνετε καλύτεροι γονείς, να βλέπετε συχνότερα τους φίλους σας…\nΩραία όλα αυτά, αλλά μήπως βάλατε πάλι την υγεία σας σε δεύτερη μοίρα, ξεχνώντας ότι έχει ανάγκη τη φροντίδα σας; Εκτός του ότι δεν πρέπει να τη θεωρούμε ποτέ δεδομένη, η καλή κατάσταση της υγείας μας είναι και η απαραίτητη προϋπόθεση για την εκπλήρωση όλων των προσωπικών μας στόχων.\nΤο άρθρο αυτό βέβαια δεν έχει στόχο να σας αγχώσει - πράγμα κακό για την υγεία σας! Θέλει όμως να σας υπενθυμίσει ότι μπορείτε να φροντίζετε τη φυσική σας κατάσταση με μερικές σωστές κινήσεις και επιλογές, οι οποίες δεν απαιτούν από εσάς να αλλάξετε ριζικά τρόπο ζωής.\nΕίστε έτοιμοι να βελτιώσετε την υγεία σας από σήμερα κιόλας; Να τι μπορείτε να κάνετε:\nΚαλά, τα αυτονόητα θα διαβάζουμε τώρα; Λογικά αυτό που σκέφτεστε αυτή τη στιγμή, αλλά μήπως η επαρκής κατανάλωση νερού δεν είναι για εσάς κάτι αυτονόητο; Μήπως δεν θυμάστε ποια ήταν η τελευταία φορά που ήπιατε νερό μέσα στην ημέρα;\nΑφού ανατράπηκε η αντίληψη σύμφωνα με την οποία πρέπει να πίνουμε 8 ποτήρια ημερησίως, οι επιστήμονες προτείνουν να «ακούτε» τη… δίψα σας και να προσφέρετε στον οργανισμό σας την ενυδάτωση που τόσο έχει ανάγκη. Και δεν εννοούμε το κουτάκι αναψυκτικού που σας κάνει «ματάκια»!\nΑγαπήστε τα φρούτα και τα λαχανικά!\nΟι ευεργετικές ιδιότητές τους για τον οργανισμό μας είναι γνωστές, παρ’ όλα αυτά οι μέρες περνάνε και τίποτε χρωματιστό δεν έχει περάσει από το πιάτο σας. Η δικαιολογία «δεν μ’ αρέσουν τα φρούτα/λαχανικά», εκτός από παιδιάστικη, είναι και αβάσιμη: τα έχετε δοκιμάσει όλα και δεν βρήκατε κανένα που να ικανοποιεί τον ουρανίσκο σας;\nΏρα να κάνετε μια επίσκεψη στο μανάβικο ή το σούπερ-μάρκετ και να αγοράσετε φρούτα και λαχανικά που μπορεί να μην έχετε δοκιμάσει, ή έχετε καιρό να φάτε. Όταν επιστρέψετε στο σπίτι, γίνετε λίγο δημιουργικοί: βρείτε κάποια συνταγή που να τα περιλαμβάνει και εντάξτε την στο μενού της εβδομάδας. Πού ξέρετε; Μπορεί έτσι να ανακαλύψετε το νέο αγαπημένο και υγιεινό φαγητό σας!\nΦτιάξτε τη σχέση σας με τον ύπνο!\nΕίστε ή του ύψους ή του βάθους όσον αφορά την ποσότητα του ύπνου σας; Κοινώς, ανήκετε είτε στην κατηγορία των ανθρώπων που κοιμούνται λιγότερες από 7 ώρες ημερησίως, είτε σε αυτούς που το παρακάνουν και επιδίδονται σε πολλές ώρες ύπνου το Σαββατοκύριακο;\nΓνωρίζετε ότι η χρόνια έλλειψη ύπνου δεν αναπληρώνεται και έχει αρνητικές συνέπειες για την υγεία, τη διάθεση και τη δυνατότητα συγκέντρωσής σας; Είναι καιρός να βρείτε την ισορροπία στο ζήτημα του ύπνου: προσπαθήστε να κοιμάστε τουλάχιστον 7 ώρες την ημέρα. Ακόμα κι αν στην αρχή αυτό αποδειχθεί από δύσκολο έως ακατόρθωτο, μην το βάλετε κάτω! Το βιολογικό σας ρολόι θα χρειαστεί χρόνο για να ρυθμιστεί, αλλά τα οφέλη του σωστού ύπνου θα σας ανταμείψουν.\nΑπό ψυχική υγεία, πώς τα πάτε;\nΗ επιστροφή στους ρυθμούς της καθημερινότητας μετά από το διάλειμμα των γιορτών σηματοδοτεί για πολλούς από εμάς και την επιστροφή του άγχους! Κάποιοι έχουν το λεγόμενο «δημιουργικό» άγχος, ή διαθέτουν τους δικούς τους μηχανισμούς για να το αντιμετωπίζουν, όμως, υπό τις κατάλληλες συνθήκες, το άγχος μπορεί να εκδηλωθεί με έντονα σωματικά συμπτώματα: από δερματικές παθήσεις μέχρι κρίσεις πανικού.\nΣτις περιπτώσεις αυτές, με το να αγνοήσετε το πρόβλημα δεν θα εξαφανιστεί! Και καθώς το άγχος και τα συμπτώματά του διαφέρουν από άνθρωπο σε άνθρωπο, οι φιλικές και οι οικογενειακές συμβουλές για την αντιμετώπισή του είναι μεν ευπρόσδεκτες, αλλά είναι προτιμότερο να ζητήσετε τη βοήθεια ενός ειδικού ψυχικής υγείας, ώστε να βρείτε τη ρίζα του προβλήματος και να απαλλαγείτε οριστικά από αυτό.\nΜην αποφεύγετε τον γιατρό!\nΤο ότι κανείς δεν θέλει να τρέχει στους γιατρούς για εξετάσεις είναι γνωστό. Τα αποτελέσματα αυτής της διαρκούς αποφυγής είναι δυστυχώς και αυτά γνωστά, και διόλου ενθαρρυντικά. Δεν εννοούμε ότι θα πρέπει να πάρετε σβάρνα τους γιατρούς! Μπορείτε όμως να κάνετε έναν ετήσιο προληπτικό έλεγχο, ένα check-up, για να είστε σε θέση να γνωρίζετε την κατάσταση της υγείας σας. Αν μάλιστα επιλέξετε το σωστό πρόγραμμα ασφάλισης με βάση τις ανάγκες σας, τότε το ετήσιο check-up θα σας παρέχεται δωρεάν!\nΕμπρός καλά σας ποδαράκια!\nΓραφτήκατε στο γυμναστήριο και πήγατε μισή φορά, πήρατε αθλητικό μαγιό για το κολυμβητήριο και συνειδητοποιήσατε ότι πρέπει να κουβαλάτε μαζί σας και πιστολάκι για τα μαλλιά και δεν ξαναπήγατε, «πιαστήκατε» από την κορυφή μέχρι τα νύχια στο δοκιμαστικό μάθημα TRX και αποφασίσατε ότι δεν είναι για εσάς…\nΚαταλαβαίνουμε και δεν σας κρίνουμε: δεν είστε φαν της άσκησης. Παρ΄ όλα αυτά, πριν πιάσετε πάλι θέση στον καναπέ, αξίζει να μάθετε ότι σύμφωνα με πρόσφατη έρευνα, που διήρκεσε 12 ολόκληρα χρόνια και στην οποία συμμετείχαν 335.000 Ευρωπαίοι, αρκούν 20 λεπτά περπάτημα την ημέρα για να μειωθεί ο κίνδυνος του πρόωρου θανάτου μέχρι και κατά το 1/3. Αν συμβαίνει να έχετε σκύλο, τότε φροντίστε αυτά τα 20 λεπτά να τα περνάτε μαζί του, κάνοντας κι αυτόν ευτυχισμένο!\nΣας ευχόμαστε μια υπέροχη, υγιέστατη χρονιά!


Courtyard Minneapolis St. Paul/Roseville, Saint Paul Ξενοδοχεία - Skyscanner\n2905 Centre Pointe Drive, 55113, Saint Paul, Ηνωμένες Πολιτείες\nΕυχάριστος χώρος εισόδου. Ωραίο κτίριο. Καλές ξενοδοχειακές εγκαταστάσεις. Φιλική εξυπηρέτηση.\nΑυτό το κατάλυμα (Courtyard Minneapolis St. Paul/Roseville by Marriott, Roseville) βρίσκεται στα προάστια, 10 λεπτά με το αμάξι από: Στάδιο U. S. Bank Stadium και Πάρκο Mill Ruins (ιστορικό πάρκο). Στις σημαντικές παροχές περιλαμβάνονται δωρεάν ενσύρματη πρόσβαση στο ίντερνετ, ένα επιχειρηματικό κέντρο και γρήγορο check-in. Στους χώρους μας θα βρείτε δωρεάν στάθμευση χωρίς παρκαδόρο.\nΠολύ καλό οικογενειακό ξενοδοχείο. Τέλεια ατμόσφαιρα.\nΝέα σεντόνια. Καταπληκτική ατμόσφαιρα. Ωραία αίθουσα αναμονής.\nΩραίος κήπος. Ωραία αίθουσα αναμονής.\nΕξαιρετική φιλοξενία. Εξαιρετική εξυπηρέτηση πελατών. Εξαιρετική εξυπηρέτηση.\nΚαθαρό δωμάτιο. Νέα σεντόνια. Καταπληκτικά μαξιλάρια.\nΉσυχη τοποθεσία. Νέα σεντόνια. Άνετο κρεβάτι.